pli: “Pañcahupāli, aṅgehi samannāgato saṅghabhedako na āpāyiko na nerayiko na kappaṭṭho na atekiccho.


layer: root

title_pli: Parivāra 17. Upālipañcaka

pli: Katamehi pañcahi?


pli: Idhupāli, bhikkhu adhammaṁ dhammoti dīpeti, dhammaṁ adhammoti dīpeti, avinayaṁ vinayoti dīpeti, vinayaṁ avinayoti dīpeti, avinidhāya diṭṭhiṁ kammena—


pli: imehi kho, upāli, pañcahaṅgehi samannāgato saṅghabhedako na āpāyiko na nerayiko na kappaṭṭho na atekiccho.


pli: Aparehipi, upāli, pañcahaṅgehi samannāgato saṅghabhedako na āpāyiko na nerayiko na kappaṭṭho na atekiccho.


pli: Idhupāli, bhikkhu adhammaṁ dhammoti dīpeti, dhammaṁ adhammoti dīpeti, avinayaṁ vinayoti dīpeti, vinayaṁ avinayoti dīpeti, avinidhāya diṭṭhiṁ uddesena—


pli: Idhupāli, bhikkhu adhammaṁ dhammoti dīpeti, dhammaṁ adhammoti dīpeti, avinayaṁ vinayoti dīpeti, vinayaṁ avinayoti dīpeti, avinidhāya diṭṭhiṁ voharanto.


pli: Imehi kho, upāli, pañcahaṅgehi samannāgato saṅghabhedako na āpāyiko na nerayiko na kappaṭṭho na atekiccho.


pli: Idhupāli, bhikkhu adhammaṁ dhammoti dīpeti, dhammaṁ adhammoti dīpeti, avinayaṁ vinayoti dīpeti, vinayaṁ avinayoti dīpeti, avinidhāya diṭṭhiṁ anussāvanena—


pli: Idhupāli, bhikkhu adhammaṁ dhammoti dīpeti, dhammaṁ adhammoti dīpeti, avinayaṁ vinayoti dīpeti, vinayaṁ avinayoti dīpeti, avinidhāya diṭṭhiṁ salākaggāhena—


pli: Idhupāli, bhikkhu adhammaṁ dhammoti dīpeti, dhammaṁ adhammoti dīpeti, avinayaṁ vinayoti dīpeti, vinayaṁ avinayoti dīpeti, avinidhāya khantiṁ kammena …pe…


pli: avinidhāya khantiṁ uddesena …pe…


pli: avinidhāya khantiṁ voharanto …pe…


pli: avinidhāya khantiṁ anussāvanena …pe…


pli: avinidhāya khantiṁ salākaggāhena—


pli: Idhupāli, bhikkhu adhammaṁ dhammoti dīpeti, dhammaṁ adhammoti dīpeti, avinayaṁ vinayoti dīpeti, vinayaṁ avinayoti dīpeti, avinidhāya ruciṁ kammena …pe…


pli: avinidhāya ruciṁ uddesena …pe…


pli: avinidhāya ruciṁ voharanto …pe…


pli: avinidhāya ruciṁ anussāvanena …pe…


pli: avinidhāya ruciṁ salākaggāhena—


pli: imehi kho, upāli, pañcahaṅgehi samannāgato saṅghabhedako na āpāyiko na nerayiko na kappaṭṭho na atekiccho.


pli: Aparehipi, upāli, pañcahaṅgehi samannāgato saṅghabhedako na āpāyiko na nerayiko na kappaṭṭho na atekiccho.


pli: Katamehi pañcahi?


pli: Idhupāli, bhikkhu adhammaṁ dhammoti dīpeti, dhammaṁ adhammoti dīpeti, avinayaṁ vinayoti dīpeti, vinayaṁ avinayoti dīpeti, avinidhāya saññaṁ kammena …pe…


pli: avinidhāya saññaṁ uddesena …pe…


pli: avinidhāya saññaṁ voharanto …pe…


pli: avinidhāya saññaṁ anussāvanena …pe…


pli: avinidhāya saññaṁ salākaggāhena—


pli: imehi kho, upāli, pañcahaṅgehi samannāgato saṅghabhedako na āpāyiko na nerayiko na kappaṭṭho na atekiccho”ti.


pli: Tassuddānaṁ


pli: Avinidhāya diṭṭhiṁ kammena,


pli: Uddese voharena ca;


pli: Anussāvane salākena,


pli: Pañcete diṭṭhinissitā;


pli: Khantiṁ ruciñca saññañca,


pli: Tayo te pañcadhā nayā.


pli: Heṭṭhime kaṇhapakkhamhi,


pli: samavīsati vidhī yathā;


pli: Tatheva sukkapakkhamhi,


pli: samavīsati jānathāti.


pli: 13. Āvāsikavagga


pli: “Katihi nu kho, bhante, aṅgehi samannāgato āvāsiko bhikkhu yathābhataṁ nikkhitto evaṁ niraye”ti?


pli: “Pañcahupāli, aṅgehi samannāgato āvāsiko bhikkhu yathābhataṁ nikkhitto evaṁ niraye.


pli: Katamehi pañcahi?


pli: Chandāgatiṁ gacchati, dosāgatiṁ gacchati, mohāgatiṁ gacchati, bhayāgatiṁ gacchati, saṅghikaṁ puggalikaparibhogena paribhuñjati—


pli: imehi kho, upāli, pañcahaṅgehi samannāgato āvāsiko bhikkhu yathābhataṁ nikkhitto evaṁ niraye.


pli: Pañcahupāli, aṅgehi samannāgato āvāsiko bhikkhu yathābhataṁ nikkhitto evaṁ sagge.


pli: Na chandāgatiṁ gacchati, na dosāgatiṁ gacchati, na mohāgatiṁ gacchati, na bhayāgatiṁ gacchati, saṅghikaṁ na puggalikaparibhogena paribhuñjati—


pli: imehi kho, upāli, pañcahaṅgehi samannāgato āvāsiko bhikkhu yathābhataṁ nikkhitto evaṁ sagge”ti.


pli: “Kati nu kho, bhante, adhammikā vinayabyākaraṇā”ti?


pli: “Pañcime, upāli, adhammikā vinayabyākaraṇā.


pli: Katame pañca?


pli: Idhupāli, bhikkhu adhammaṁ dhammoti pariṇāmeti, dhammaṁ adhammoti pariṇāmeti, avinayaṁ vinayoti pariṇāmeti, vinayaṁ avinayoti pariṇāmeti, apaññattaṁ paññāpeti, paññattaṁ samucchindati—


pli: ime kho, upāli, pañca adhammikā vinayabyākaraṇā.


pli: Pañcime, upāli, dhammikā vinayabyākaraṇā.


pli: Idhupāli, bhikkhu adhammaṁ adhammoti pariṇāmeti, dhammaṁ dhammoti pariṇāmeti, avinayaṁ avinayoti pariṇāmeti, vinayaṁ vinayoti pariṇāmeti, apaññattaṁ na paññapeti, paññattaṁ na samucchindati—


pli: ime kho, upāli, pañca dhammikā vinayabyākaraṇā”ti.


pli: “Katihi nu kho, bhante, aṅgehi samannāgato bhattuddesako yathābhataṁ nikkhitto evaṁ niraye”ti?


pli: “Pañcahupāli, aṅgehi samannāgato bhattuddesako yathābhataṁ nikkhitto evaṁ niraye.


pli: Chandāgatiṁ gacchati, dosāgatiṁ gacchati, mohāgatiṁ gacchati, bhayāgatiṁ gacchati, uddiṭṭhānuddiṭṭhaṁ na jānāti—


pli: imehi kho, upāli, pañcahaṅgehi samannāgato bhattuddesako yathābhataṁ nikkhitto evaṁ niraye.


pli: Pañcahupāli, aṅgehi samannāgato bhattuddesako yathābhataṁ nikkhitto evaṁ sagge.


pli: Katamehi pañcahi?


pli: Na chandāgatiṁ gacchati, na dosāgatiṁ gacchati, na mohāgatiṁ gacchati, na bhayāgatiṁ gacchati, uddiṭṭhānuddiṭṭhaṁ jānāti—


pli: imehi kho, upāli, pañcahaṅgehi samannāgato bhattuddesako yathābhataṁ nikkhitto evaṁ sagge”ti.


pli: “Katihi nu kho, bhante, aṅgehi samannāgato senāsanapaññāpako …pe…


pli: bhaṇḍāgāriko …pe…


pli: cīvarapaṭiggāhako …pe…


pli: cīvarabhājako …pe…


pli: yāgubhājako …pe…


pli: phalabhājako …pe…


pli: khajjabhājako …pe…


pli: appamattakavissajjako …pe…


pli: sāṭiyaggāhāpako …pe…


pli: pattaggāhāpako …pe…


pli: ārāmikapesako …pe…


pli: sāmaṇerapesako yathābhataṁ nikkhitto evaṁ niraye”ti?


pli: “Pañcahupāli, aṅgehi samannāgato sāmaṇerapesako yathābhataṁ nikkhitto evaṁ niraye.


pli: Chandāgatiṁ gacchati, dosāgatiṁ gacchati, mohāgatiṁ gacchati, bhayāgatiṁ gacchati, pesitāpesitaṁ na jānāti—


pli: imehi kho, upāli, pañcahaṅgehi samannāgato sāmaṇerapesako yathābhataṁ nikkhitto evaṁ niraye.


pli: Pañcahupāli, aṅgehi samannāgato sāmaṇerapesako yathābhataṁ nikkhitto evaṁ sagge.


pli: Katamehi pañcahi?


pli: Na chandāgatiṁ gacchati, na dosāgatiṁ gacchati, na mohāgatiṁ gacchati, na bhayāgatiṁ gacchati, pesitāpesitaṁ jānāti—


pli: imehi kho, upāli, pañcahaṅgehi samannāgato sāmaṇerapesako yathābhataṁ nikkhitto evaṁ sagge”ti.


pli: Āvāsikavaggo niṭṭhito terasamo.


pli: Tassuddānaṁ


pli: Āvāsikabyākaraṇā,


pli: bhattusenāsanāni ca;


pli: Bhaṇḍacīvaraggāho ca,


pli: cīvarassa ca bhājako.


pli: Yāgu phalaṁ khajjakañca,


pli: appasāṭiyagāhako;


pli: Patto ārāmiko ceva,


pli: sāmaṇerena pesakoti.


pli: 14. Kathinatthāravagga


pli: “Kati nu kho, bhante, ānisaṁsā kathinatthāre”ti?


pli: “Pañcime, upāli, ānisaṁsā kathinatthāre.


pli: Katame pañca?


pli: Anāmantacāro, asamādānacāro, gaṇabhojanaṁ, yāvadatthacīvaraṁ, yo ca tattha cīvaruppādo so nesaṁ bhavissati—


pli: ime kho, upāli, pañca ānisaṁsā kathinatthāre”ti.


pli: “Kati nu kho, bhante, ādīnavā muṭṭhassatissa asampajānassa niddaṁ okkamato”ti?


pli: “Pañcime, upāli, ādīnavā muṭṭhassatissa asampajānassa niddaṁ okkamato.


pli: Dukkhaṁ supati, dukkhaṁ paṭibujjhati, pāpakaṁ supinaṁ passati, devatā na rakkhanti, asuci muccati—


pli: ime kho, upāli, pañca ādīnavā muṭṭhassatissa asampajānassa niddaṁ okkamato.


pli: Pañcime, upāli, ānisaṁsā upaṭṭhitassatissa sampajānassa niddaṁ okkamato.


pli: Sukhaṁ supati, sukhaṁ paṭibujjhati, na pāpakaṁ supinaṁ passati, devatā rakkhanti, asuci na muccati—


pli: ime kho, upāli, pañca ānisaṁsā upaṭṭhitassatissa sampajānassa niddaṁ okkamato”ti.


pli: “Kati nu kho, bhante, avandiyā”ti?


pli: “Pañcime, upāli, avandiyā.


pli: Antaragharaṁ paviṭṭho avandiyo, racchagato avandiyo, otamasiko avandiyo, asamannāharanto avandiyo, sutto avandiyo—


pli: ime kho, upāli, pañca avandiyā.


pli: Aparepi, upāli, pañca avandiyā.


pli: Yāgupāne avandiyo, bhattagge avandiyo, ekāvatto avandiyo, aññavihito avandiyo, naggo avandiyo—


pli: Khādanto avandiyo, bhuñjanto avandiyo, uccāraṁ karonto avandiyo, passāvaṁ karonto avandiyo, ukkhittako avandiyo—


pli: Katame pañca?


pli: Pure upasampannena pacchā upasampanno avandiyo, anupasampanno avandiyo, nānāsaṁvāsako vuḍḍhataro adhammavādī avandiyo, mātugāmo avandiyo, paṇḍako avandiyo—


pli: Pārivāsiko avandiyo, mūlāyapaṭikassanāraho avandiyo, mānattāraho avandiyo, mānattacāriko avandiyo, abbhānāraho avandiyo—


pli: ime kho, upāli, pañca avandiyā”ti.


pli: “Kati nu kho, bhante, vandiyā”ti?


pli: “Pañcime, upāli, vandiyā.


pli: Pacchā upasampannena pure upasampanno vandiyo, nānāsaṁvāsako vuḍḍhataro dhammavādī vandiyo, ācariyo vandiyo, upajjhāyo vandiyo, sadevake loke samārake sabrahmake sassamaṇabrāhmaṇiyā pajāya sadevamanussāya tathāgato arahaṁ sammāsambuddho vandiyo—


pli: ime kho, upāli, pañca vandiyā”ti.


pli: “Navakatarena, bhante, bhikkhunā vuḍḍhatarassa bhikkhuno pāde vandantena kati dhamme ajjhattaṁ upaṭṭhāpetvā pādā vanditabbā”ti?


pli: “Navakatarenupāli, bhikkhunā vuḍḍhatarassa bhikkhuno pāde vandantena pañca dhamme ajjhattaṁ upaṭṭhāpetvā pādā vanditabbā.


pli: Navakatarenupāli, bhikkhunā vuḍḍhatarassa bhikkhuno pāde vandantena ekaṁsaṁ uttarāsaṅgaṁ karitvā, añjaliṁ paggahetvā, ubhohi pāṇitalehi pādāni parisambāhantena, pemañca gāravañca upaṭṭhāpetvā pādā vanditabbā—


pli: navakatarenupāli bhikkhunā vuḍḍhatarassa bhikkhuno pāde vandantena ime pañca dhamme ajjhattaṁ upaṭṭhāpetvā pādā vanditabbā”ti.


pli: Kathinatthāravaggo niṭṭhito cuddasamo.


pli: Tassuddānaṁ


pli: Kathinatthāraniddā ca,


pli: antarā yāgukhādane;


pli: Pure ca pārivāsi ca,


pli: vandiyo vanditabbakanti.


pli: Upālipañcakaṁ niṭṭhitaṁ.


pli: Tesaṁ vaggānaṁ uddānaṁ


pli: Anissitena kammañca,


pli: vohārāvikammena ca;


pli: Codanā ca dhutaṅgā ca,


pli: musā bhikkhunimeva ca.


pli: Ubbāhikādhikaraṇaṁ,


pli: bhedakā pañcamā pure;


pli: Āvāsikā kathinañca,


pli: cuddasā suppakāsitāti.


title_pli: Parivāra 18. Atthāpattisamuṭṭhāna

pli: Parivāra


pli: 18. Atthāpattisamuṭṭhāna


pli: 1. Pārājika


pli: Atthāpatti acittako āpajjati, sacittako vuṭṭhāti.


pli: Atthāpatti sacittako āpajjati, acittako vuṭṭhāti.


pli: Atthāpatti acittako āpajjati, acittako vuṭṭhāti.


pli: Atthāpatti sacittako āpajjati, sacittako vuṭṭhāti.


pli: Atthāpatti kusalacitto āpajjati, kusalacitto vuṭṭhāti.


pli: Atthāpatti kusalacitto āpajjati, akusalacitto vuṭṭhāti.


pli: Atthāpatti kusalacitto āpajjati, abyākatacitto vuṭṭhāti.


pli: Atthāpatti akusalacitto āpajjati, kusalacitto vuṭṭhāti.


pli: Atthāpatti akusalacitto āpajjati, akusalacitto vuṭṭhāti.


pli: Atthāpatti akusalacitto āpajjati, abyākatacitto vuṭṭhāti.


pli: Atthāpatti abyākatacitto āpajjati, kusalacitto vuṭṭhāti.


pli: Atthāpatti abyākatacitto āpajjati, akusalacitto vuṭṭhāti.


pli: Atthāpatti abyākatacitto āpajjati, abyākatacitto vuṭṭhāti.


pli: Paṭhamaṁ pārājikaṁ katihi samuṭṭhānehi samuṭṭhāti?


pli: Paṭhamaṁ pārājikaṁ ekena samuṭṭhānena samuṭṭhāti.


pli: Kāyato ca cittato ca samuṭṭhāti, na vācato.


pli: Dutiyaṁ pārājikaṁ katihi samuṭṭhānehi samuṭṭhāti?


pli: Dutiyaṁ pārājikaṁ tīhi samuṭṭhānehi samuṭṭhāti—


pli: siyā kāyato ca cittato ca samuṭṭhāti, na vācato;


pli: siyā vācato ca cittato ca samuṭṭhāti, na kāyato;


pli: siyā kāyato ca vācato ca cittato ca samuṭṭhāti.


pli: Tatiyaṁ pārājikaṁ katihi samuṭṭhānehi samuṭṭhāti?


pli: Tatiyaṁ pārājikaṁ tīhi samuṭṭhānehi samuṭṭhāti—


pli: Catutthaṁ pārājikaṁ katihi samuṭṭhānehi samuṭṭhāti?


pli: Catutthaṁ pārājikaṁ tīhi samuṭṭhānehi samuṭṭhāti—


pli: Cattāro pārājikā niṭṭhitā.


pli: 2. Saṅghādisesa


pli: Upakkamitvā asuciṁ mocentassa saṅghādiseso katihi samuṭṭhānehi samuṭṭhāti?


pli: Upakkamitvā asuciṁ mocentassa saṅghādiseso ekena samuṭṭhānena samuṭṭhāti—


pli: kāyato ca cittato ca samuṭṭhāti, na vācato.


pli: Mātugāmena saddhiṁ kāyasaṁsaggaṁ samāpajjantassa saṅghādiseso katihi samuṭṭhānehi samuṭṭhāti?


pli: Mātugāmena saddhiṁ kāyasaṁsaggaṁ samāpajjantassa saṅghādiseso ekena samuṭṭhānena samuṭṭhāti—


pli: Mātugāmaṁ duṭṭhullāhi vācāhi obhāsentassa saṅghādiseso katihi samuṭṭhānehi samuṭṭhāti?


pli: Mātugāmaṁ duṭṭhullāhi vācāhi obhāsentassa saṅghādiseso tīhi samuṭṭhānehi samuṭṭhāti—


pli: siyā kāyato ca cittato ca samuṭṭhāti na vācato;


pli: Mātugāmassa santike attakāmapāricariyāya vaṇṇaṁ bhāsantassa saṅghādiseso katihi samuṭṭhānehi samuṭṭhāti?


pli: Mātugāmassa santike attakāmapāricariyāya vaṇṇaṁ bhāsantassa saṅghādiseso tīhi samuṭṭhānehi samuṭṭhāti …pe….


pli: Sañcarittaṁ samāpajjantassa saṅghādiseso katihi samuṭṭhānehi samuṭṭhāti?


pli: Sañcarittaṁ samāpajjantassa saṅghādiseso chahi samuṭṭhānehi samuṭṭhāti—


pli: siyā kāyato samuṭṭhāti, na vācato na cittato;


pli: siyā vācato samuṭṭhāti, na kāyato na cittato;


pli: siyā kāyato ca vācato ca samuṭṭhāti, na cittato;


pli: siyā kāyato ca cittato ca samuṭṭhāti, na vācato;


pli: siyā vācato ca cittato ca samuṭṭhāti, na kāyato;


pli: siyā kāyato ca vācato ca cittato ca samuṭṭhāti.


pli: Saññācikāya kuṭiṁ kārāpentassa saṅghādiseso katihi samuṭṭhānehi samuṭṭhāti?


pli: Saññācikāya kuṭiṁ kārāpentassa saṅghādiseso chahi samuṭṭhānehi samuṭṭhāti …pe….


pli: Mahallakaṁ vihāraṁ kārāpentassa saṅghādiseso katihi samuṭṭhānehi samuṭṭhāti?


pli: Mahallakaṁ vihāraṁ kārāpentassa saṅghādiseso chahi samuṭṭhānehi samuṭṭhāti …pe….


pli: Bhikkhuṁ amūlakena pārājikena dhammena anuddhaṁsentassa saṅghādiseso katihi samuṭṭhānehi samuṭṭhāti?


pli: Bhikkhuṁ amūlakena pārājikena dhammena anuddhaṁsentassa saṅghādiseso tīhi samuṭṭhānehi samuṭṭhāti …pe….


pli: Bhikkhuṁ aññabhāgiyassa adhikaraṇassa kiñci desaṁ lesamattaṁ upādāya pārājikena dhammena anuddhaṁsentassa saṅghādiseso katihi samuṭṭhānehi samuṭṭhāti?


pli: Bhikkhuṁ aññabhāgiyassa adhikaraṇassa kiñci desaṁ lesamattaṁ upādāya pārājikena dhammena anuddhaṁsentassa saṅghādiseso tīhi samuṭṭhānehi samuṭṭhāti …pe….


pli: Saṅghabhedakassa bhikkhuno yāvatatiyaṁ samanubhāsanāya na paṭinissajjantassa saṅghādiseso katihi samuṭṭhānehi samuṭṭhāti?


pli: Saṅghabhedakassa bhikkhuno yāvatatiyaṁ samanubhāsanāya na paṭinissajjantassa saṅghādiseso ekena samuṭṭhānena samuṭṭhāti—


pli: kāyato ca vācato ca cittato ca samuṭṭhāti.


pli: Bhedakānuvattakānaṁ bhikkhūnaṁ yāvatatiyaṁ samanubhāsanāya na paṭinissajjantānaṁ saṅghādiseso katihi samuṭṭhānehi samuṭṭhāti?


pli: Bhedakānuvattakānaṁ bhikkhūnaṁ yāvatatiyaṁ samanubhāsanāya na paṭinissajjantānaṁ saṅghādiseso ekena samuṭṭhānena samuṭṭhāti—


pli: Dubbacassa bhikkhuno yāvatatiyaṁ samanubhāsanāya na paṭinissajjantassa saṅghādiseso katihi samuṭṭhānehi samuṭṭhāti?


pli: Dubbacassa bhikkhuno yāvatatiyaṁ samanubhāsanāya na paṭinissajjantassa saṅghādiseso ekena samuṭṭhānena samuṭṭhāti—


pli: Kuladūsakassa bhikkhuno yāvatatiyaṁ samanubhāsanāya na paṭinissajjantassa saṅghādiseso katihi samuṭṭhānehi samuṭṭhāti?


pli: Kuladūsakassa bhikkhuno yāvatatiyaṁ samanubhāsanāya na paṭinissajjantassa saṅghādiseso ekena samuṭṭhānena samuṭṭhāti—


pli: Terasa saṅghādisesā niṭṭhitā.


pli: 3. Sekhiya


pli: …pe…


pli: Anādariyaṁ paṭicca udake uccāraṁ vā passāvaṁ vā kheḷaṁ vā karontassa dukkaṭaṁ katihi samuṭṭhānehi samuṭṭhāti?


pli: Anādariyaṁ paṭicca udake uccāraṁ vā passāvaṁ vā kheḷaṁ vā karontassa dukkaṭaṁ ekena samuṭṭhānena samuṭṭhāti—


pli: kāyato ca cittato ca samuṭṭhāti, na vācato.


pli: Sekhiyā niṭṭhitā.


pli: 4. Pārājikādi


pli: Cattāro pārājikā katihi samuṭṭhānehi samuṭṭhanti?


pli: Cattāro pārājikā tīhi samuṭṭhānehi samuṭṭhanti—


pli: siyā kāyato ca cittato ca samuṭṭhanti, na vācato;


pli: siyā vācato ca cittato ca samuṭṭhanti, na kāyato;


pli: siyā kāyato ca vācato ca cittato ca samuṭṭhanti.


pli: Terasa saṅghādisesā katihi samuṭṭhānehi samuṭṭhanti?


pli: Terasa saṅghādisesā chahi samuṭṭhānehi samuṭṭhanti—


pli: siyā kāyato samuṭṭhanti, na vācato na cittato;


pli: siyā vācato samuṭṭhanti, na kāyato na cittato;


pli: siyā kāyato ca vācato ca samuṭṭhanti, na cittato;


pli: Dve aniyatā katihi samuṭṭhānehi samuṭṭhanti?


pli: Dve aniyatā tīhi samuṭṭhānehi samuṭṭhanti—


pli: Tiṁsa nissaggiyā pācittiyā katihi samuṭṭhānehi samuṭṭhanti?


pli: Tiṁsa nissaggiyā pācittiyā chahi samuṭṭhānehi samuṭṭhanti—


pli: Dvenavuti pācittiyā katihi samuṭṭhānehi samuṭṭhanti?


pli: Dvenavuti pācittiyā chahi samuṭṭhānehi samuṭṭhanti—


pli: Cattāro pāṭidesanīyā katihi samuṭṭhānehi samuṭṭhanti?


pli: Cattāro pāṭidesanīyā catūhi samuṭṭhānehi samuṭṭhanti—


pli: Pañcasattati sekhiyā katihi samuṭṭhānehi samuṭṭhanti?


pli: Pañcasattati sekhiyā tīhi samuṭṭhānehi samuṭṭhanti—


pli: siyā kāyato ca cittato ca samuṭṭhanti, na vācato;


pli: siyā vācato ca cittato ca samuṭṭhanti, na kāyato;


pli: siyā kāyato ca vācato ca cittato ca samuṭṭhanti.


pli: Samuṭṭhānaṁ niṭṭhitaṁ.


pli: Tassuddānaṁ


pli: Acittakusalā ceva,


pli: samuṭṭhānañca sabbathā;


pli: Yathādhammena ñāyena,


pli: samuṭṭhānaṁ vijānathāti.


title_pli: Parivāra 19. Dutiyagāthāsaṅgaṇika

pli: Parivāra


pli: 19. Dutiyagāthāsaṅgaṇika


pli: 1. Kāyikādiāpatti


pli: Kati āpattiyo kāyikā,


pli: Kati vācasikā katā;


pli: Chādentassa kati āpattiyo,


pli: Kati saṁsaggapaccayā.


pli: Chāpattiyo kāyikā,


pli: Cha vācasikā katā;


pli: Chādentassa tisso āpattiyo,


pli: Pañca saṁsaggapaccayā.


pli: Aruṇugge kati āpattiyo,


pli: Kati yāvatatiyakā;


pli: Katettha aṭṭha vatthukā,


pli: Katihi sabbasaṅgaho.


pli: Aruṇugge tisso āpattiyo,


pli: Dve yāvatatiyakā;


pli: Ekettha aṭṭha vatthukā,


pli: Ekena sabbasaṅgaho.


pli: Vinayassa kati mūlāni,


pli: Yāni buddhena paññattā;


pli: Vinayagarukā kati vuttā,


pli: Duṭṭhullacchādanā kati.


pli: Vinayassa dve mūlāni,


pli: yāni buddhena paññattā;


pli: Vinayagarukā dve vuttā,


pli: dve duṭṭhullacchādanā.


pli: Gāmantare kati āpattiyo,


pli: Kati nadipārapaccayā;


pli: Katimaṁsesu thullaccayaṁ,


pli: Katimaṁsesu dukkaṭaṁ.


pli: Gāmantare catasso āpattiyo,


pli: Catasso nadipārapaccayā;


pli: Ekamaṁse thullaccayaṁ,


pli: Navamaṁsesu dukkaṭaṁ.


pli: Kati vācasikā rattiṁ,


pli: Kati vācasikā divā;


pli: Dadamānassa kati āpattiyo,


pli: Paṭiggaṇhantassa kittakā.


pli: Dve vācasikā rattiṁ,


pli: Dve vācasikā divā;


pli: Dadamānassa tisso āpattiyo,


pli: Cattāro ca paṭiggahe.


pli: 2. Desanāgāminiyādiāpatti


pli: Kati desanāgāminiyo,


pli: Kati sappaṭikammā katā;


pli: Katettha appaṭikammā vuttā,


pli: Buddhenādiccabandhunā.


pli: Pañca desanāgāminiyo,


pli: Cha sappaṭikammā katā;


pli: Ekettha appaṭikammā vuttā,


pli: Vinayagarukā kati vuttā,


pli: Kāyavācasikāni ca;


pli: Kati vikāle dhaññaraso,


pli: Kati ñatticatutthena sammuti.


pli: Vinayagarukā dve vuttā,


pli: Eko vikāle dhaññaraso,


pli: Ekā ñatticatutthena sammuti.


pli: Pārājikā kāyikā kati,


pli: kati saṁvāsakabhūmiyo;


pli: Katinaṁ ratticchedo,


pli: paññattā dvaṅgulā kati.


pli: Pārājikā kāyikā dve,


pli: dve saṁvāsakabhūmiyo;


pli: Dvinnaṁ ratticchedo,


pli: paññattā dvaṅgulā duve.


pli: Katattānaṁ vadhitvāna,


pli: katihi saṅgho bhijjati;


pli: Katettha paṭhamāpattikā,


pli: ñattiyā karaṇā kati.


pli: Dve attānaṁ vadhitvāna,


pli: dvīhi saṅgho bhijjati;


pli: Dvettha paṭhamāpattikā,


pli: ñattiyā karaṇā duve.


pli: Pāṇātipāte kati āpattiyo,


pli: Vācā pārājikā kati;


pli: Obhāsanā kati vuttā,


pli: Sañcarittena vā kati.


pli: Pāṇātipāte tisso āpattiyo,


pli: Vācā pārājikā tayo;


pli: Obhāsanā tayo vuttā,


pli: Sañcarittena vā tayo.


pli: Kati puggalā na upasampādetabbā,


pli: Kati kammānaṁ saṅgahā;


pli: Nāsitakā kati vuttā,


pli: Katinaṁ ekavācikā.


pli: Tayo puggalā na upasampādetabbā,


pli: Tayo kammānaṁ saṅgahā;


pli: Nāsitakā tayo vuttā,


pli: Tiṇṇannaṁ ekavācikā.


pli: Adinnādāne kati āpattiyo,


pli: Kati methunapaccayā;


pli: Chindantassa kati āpattiyo,


pli: Kati chaḍḍitapaccayā.


pli: Adinnādāne tisso āpattiyo,


pli: Catasso methunapaccayā;


pli: Chindantassa tisso āpattiyo,


pli: Pañca chaḍḍitapaccayā.


pli: Bhikkhunovādakavaggasmiṁ,


pli: pācittiyena dukkaṭā;


pli: Katettha navakā vuttā,


pli: katinaṁ cīvarena ca.


pli: Pācittiyena dukkaṭā katā;


pli: Caturettha navakā vuttā,


pli: Dvinnaṁ cīvarena ca.


pli: Bhikkhunīnañca akkhātā,


pli: Pāṭidesaniyā kati;


pli: Bhuñjantāmakadhaññena,


pli: Pācittiyena dukkaṭā kati.


pli: Aṭṭha pāṭidesanīyā katā;


pli: Pācittiyena dukkaṭā katā.


pli: Gacchantassa kati āpattiyo,


pli: Ṭhitassa cāpi kittakā;


pli: Nisinnassa kati āpattiyo,


pli: Nipannassāpi kittakā.


pli: Gacchantassa catasso āpattiyo,


pli: Ṭhitassa cāpi tattakā;


pli: Nisinnassa catasso āpattiyo,


pli: Nipannassāpi tattakā.


pli: 3. Pācittiya


pli: Kati pācittiyāni,


pli: sabbāni nānāvatthukāni;


pli: Apubbaṁ acarimaṁ,


pli: āpajjeyya ekato.


pli: Pañca pācittiyāni,


pli: Nava pācittiyāni,


pli: Kati vācāya deseyya,


pli: vuttā ādiccabandhunā.


pli: Ekavācāya deseyya,


pli: Kiñca kittetvā deseyya,


pli: Vatthuṁ kittetvā deseyya,


pli: Yāvatatiyake kati āpattiyo,


pli: Kati vohārapaccayā;


pli: Khādantassa kati āpattiyo,


pli: Kati bhojanapaccayā.


pli: Yāvatatiyake tisso āpattiyo,


pli: Cha vohārapaccayā;


pli: Khādantassa tisso āpattiyo,


pli: Pañca bhojanapaccayā.


pli: Sabbā yāvatatiyakā,


pli: Kati ṭhānāni gacchanti;


pli: Katinañceva āpatti,


pli: Katinaṁ adhikaraṇena ca.


pli: Pañca ṭhānāni gacchanti;


pli: Pañcannañceva āpatti,


pli: Pañcannaṁ adhikaraṇena ca.


pli: Katinaṁ vinicchayo hoti,


pli: katinaṁ vūpasamena ca;


pli: Katinañceva anāpatti,


pli: katihi ṭhānehi sobhati.


pli: Pañcannaṁ vinicchayo hoti,


pli: pañcannaṁ vūpasamena ca;


pli: Pañcannañceva anāpatti,


pli: tīhi ṭhānehi sobhati.


pli: Kati kāyikā rattiṁ,


pli: Kati kāyikā divā;


pli: Nijjhāyantassa kati āpatti,


pli: Kati piṇḍapātapaccayā.


pli: Dve kāyikā rattiṁ,


pli: Dve kāyikā divā;


pli: Nijjhāyantassa ekā āpatti,


pli: Ekā piṇḍapātapaccayā.


pli: Katānisaṁse sampassaṁ,


pli: paresaṁ saddhāya desaye;


pli: Ukkhittakā kati vuttā,


pli: kati sammāvattanā.


pli: Aṭṭhānisaṁse sampassaṁ,


pli: Paresaṁ saddhāya desaye;


pli: Ukkhittakā tayo vuttā,


pli: Tecattālīsa sammāvattanā.


pli: Kati ṭhāne musāvādo,


pli: kati paramanti vuccati;


pli: Kati pāṭidesanīyā,


pli: katinaṁ desanāya ca.


pli: Pañca ṭhāne musāvādo,


pli: Cuddasa paramanti vuccati;


pli: Dvādasa pāṭidesanīyā,


pli: Catunnaṁ desanāya ca.


pli: Kataṅgiko musāvādo,


pli: kati uposathaṅgāni;


pli: Kati dūteyyaṅgāni,


pli: kati titthiyavattanā.


pli: Aṭṭhaṅgiko musāvādo,


pli: aṭṭha uposathaṅgāni;


pli: Aṭṭha dūteyyaṅgāni,


pli: aṭṭha titthiyavattanā.


pli: Kativācikā upasampadā,


pli: Katinaṁ paccuṭṭhātabbaṁ;


pli: Katinaṁ āsanaṁ dātabbaṁ,


pli: Bhikkhunovādako katihi.


pli: Aṭṭhavācikā upasampadā,


pli: Aṭṭhannaṁ paccuṭṭhātabbaṁ;


pli: Aṭṭhannaṁ āsanaṁ dātabbaṁ,


pli: Bhikkhunovādako aṭṭhahi.


pli: Katinaṁ chejjaṁ hoti,


pli: katinaṁ thullaccayaṁ;


pli: Katinañceva anāpatti,


pli: sabbesaṁ ekavatthukā.


pli: Ekassa chejjaṁ hoti,


pli: catunnaṁ thullaccayaṁ;


pli: Catunnañceva anāpatti,


pli: Kati āghātavatthūni,


pli: katihi saṅgho bhijjati;


pli: Katettha paṭhamāpattikā,


pli: ñattiyā karaṇā kati.


pli: Nava āghātavatthūni,


pli: navahi saṅgho bhijjati;


pli: Navettha paṭhamāpattikā,


pli: ñattiyā karaṇā nava.


pli: 4. Avandanīyapuggalādi


pli: Kati puggalā nābhivādetabbā,


pli: Añjalisāmicena ca;


pli: Katinaṁ dukkaṭaṁ hoti,


pli: Kati cīvaradhāraṇā.


pli: Dasa puggalā nābhivādetabbā,


pli: Dasannaṁ dukkaṭaṁ hoti,


pli: Dasa cīvaradhāraṇā.


pli: Katinaṁ vassaṁvuṭṭhānaṁ,


pli: dātabbaṁ idha cīvaraṁ;


pli: Katinaṁ sante dātabbaṁ,


pli: katinañceva na dātabbaṁ.


pli: Pañcannaṁ vassaṁvuṭṭhānaṁ,


pli: Sattannaṁ sante dātabbaṁ,


pli: soḷasannaṁ na dātabbaṁ.


pli: Katisataṁ rattisataṁ,


pli: āpattiyo chādayitvāna;


pli: Kati rattiyo vasitvāna,


pli: mucceyya pārivāsiko.


pli: Dasasataṁ rattisataṁ,


pli: Dasa rattiyo vasitvāna,


pli: Kati kammadosā vuttā,


pli: buddhenādiccabandhunā;


pli: Campāyaṁ vinayavatthusmiṁ,


pli: sabbeva adhammikā kati.


pli: Dvādasa kammadosā vuttā,


pli: sabbeva adhammikā katā.


pli: Kati kammasampattiyo vuttā,


pli: Buddhenādiccabandhunā;


pli: Sabbeva dhammikā kati.


pli: Catasso kammasampattiyo vuttā,


pli: Sabbeva dhammikā katā.


pli: Kati kammāni vuttāni,


pli: dhammikā adhammikā kati.


pli: Cha kammāni vuttāni,


pli: ekettha dhammikā katā;


pli: Pañca adhammikā vuttā,


pli: buddhenādiccabandhunā.


pli: Cattāri kammāni vuttāni,


pli: buddhenādiccabandhunā;


pli: Campāyaṁ vinayavatthusmiṁ,


pli: Tayo adhammikā vuttā,


pli: Yaṁ desitaṁnantajinena tādinā,


pli: Āpattikkhandhāni vivekadassinā;


pli: Katettha sammanti vinā samathehi,


pli: Pucchāmi taṁ brūhi vibhaṅgakovida.


pli: Ekettha sammati vinā samathehi,


pli: Etaṁ te akkhāmi vibhaṅgakovida.


pli: Kati āpāyikā vuttā,


pli: Vinayaṁ paṭijānantassa,


pli: vinayāni suṇoma te.


pli: Chaūnadiyaḍḍhasatā vuttā,


pli: Buddhenādiccabandhunā;


pli: Āpāyikā nerayikā,


pli: Kappaṭṭhā saṅghabhedakā;


pli: Vinayāni suṇohi me.


pli: Kati nāpāyikā vuttā,


pli: buddhenādiccabandhunā;


pli: Aṭṭhārasa nāpāyikā vuttā,


pli: Kati aṭṭhakā vuttā,


pli: Aṭṭhārasa aṭṭhakā vuttā,


pli: vinayāni suṇohi me.


pli: 5. Soḷasakammādi


pli: Kati kammāni vuttāni,


pli: Soḷasa kammāni vuttāni,


pli: Kati kammadosā vuttā,


pli: Vinayaṁ paṭijānantassa,


pli: vinayāni suṇoma te.


pli: Dvādasa kammadosā vuttā,


pli: Kati kammasampattiyo vuttā,


pli: Buddhenādiccabandhunā;


pli: Vinayāni suṇoma te.


pli: Catasso kammasampattiyo vuttā,


pli: Vinayāni suṇohi me.


pli: buddhenādiccabandhunā;


pli: Cha kammāni vuttāni,


pli: Cattāri kammāni vuttāni,


pli: Kati pārājikā vuttā,


pli: Aṭṭha pārājikā vuttā,


pli: vinayāni suṇohi me.


pli: Kati saṅghādisesā vuttā,


pli: Tevīsa saṅghādisesā vuttā,


pli: Kati aniyatā vuttā,


pli: Vinayaṁ paṭijānantassa,


pli: vinayāni suṇoma te.


pli: Dve aniyatā vuttā,


pli: Kati nissaggiyā vuttā,


pli: Dvecattālīsa nissaggiyā vuttā,


pli: Buddhenādiccabandhunā;


pli: Kati pācittiyā vuttā,


pli: Aṭṭhāsītisataṁ pācittiyā vuttā,


pli: Vinayāni suṇohi me.


pli: Kati pāṭidesanīyā vuttā,


pli: Vinayāni suṇoma te.


pli: Dvādasa pāṭidesanīyā vuttā,


pli: Kati sekhiyā vuttā,


pli: buddhenādiccabandhunā;


pli: Pañcasattati sekhiyā vuttā,


pli: Yāva supucchitaṁ tayā,


pli: yāva suvissajjitaṁ mayā;


pli: Pucchāvissajjanāya vā,


pli: natthi kiñci asuttakanti.


pli: Dutiyagāthāsaṅgaṇikaṁ niṭṭhitaṁ.


title_pli: Parivāra Bhikkhunivibhaṅga

pli: Bhikkhunivibhaṅga


pli: Paṭhamabhāga


pli: 2.1 Katthapaññattivāra


pli: 1. Pārājikakaṇḍa


pli: Yaṁ tena bhagavatā jānatā passatā arahatā sammāsambuddhena bhikkhunīnaṁ pañcamaṁ pārājikaṁ kattha paññattaṁ?


pli: Kaṁ ārabbha?


pli: Kismiṁ vatthusmiṁ?


pli: Atthi tattha paññatti, anupaññatti, anuppannapaññatti?


pli: Sabbatthapaññatti, padesapaññatti?


pli: Sādhāraṇapaññatti, asādhāraṇapaññatti?


pli: Ekatopaññatti, ubhatopaññatti?


pli: Catunnaṁ pātimokkhuddesānaṁ katthogadhaṁ kattha pariyāpannaṁ?


pli: Katamena uddesena uddesaṁ āgacchati?


pli: Catunnaṁ vipattīnaṁ katamā vipatti?


pli: Sattannaṁ āpattikkhandhānaṁ katamo āpattikkhandho?


pli: Channaṁ āpattisamuṭṭhānānaṁ katihi samuṭṭhānehi samuṭṭhāti?


pli: Catunnaṁ adhikaraṇānaṁ katamaṁ adhikaraṇaṁ?


pli: Sattannaṁ samathānaṁ katihi samathehi sammati?


pli: Ko tattha vinayo?


pli: Ko tattha abhivinayo?


pli: Kiṁ tattha pātimokkhaṁ?


pli: Kiṁ tattha adhipātimokkhaṁ?


pli: Kā vipatti?


pli: Kā sampatti?


pli: Kā paṭipatti?


pli: Kati atthavase paṭicca bhagavatā bhikkhunīnaṁ pañcamaṁ pārājikaṁ paññattaṁ?


pli: Kā sikkhanti?


pli: Kā sikkhitasikkhā?


pli: Kattha ṭhitaṁ?


pli: Kā dhārenti?


pli: Kassa vacanaṁ?


pli: Kenābhatanti?


pli: Yaṁ tena bhagavatā jānatā passatā arahatā sammāsambuddhena bhikkhunīnaṁ pañcamaṁ pārājikaṁ kattha paññattanti?


pli: Sāvatthiyaṁ paññattaṁ.


pli: Kaṁ ārabbhāti?


pli: Sundarīnandaṁ bhikkhuniṁ ārabbha.


pli: Kismiṁ vatthusminti?


pli: Sundarīnandā bhikkhunī avassutā avassutassa purisapuggalassa kāyasaṁsaggaṁ sādiyi, tasmiṁ vatthusmiṁ.


pli: Atthi tattha paññatti anupaññatti anuppannapaññattīti?


pli: Ekā paññatti.


pli: Anupaññatti anuppannapaññatti tasmiṁ natthi.


pli: Sabbatthapaññatti, padesapaññattīti?


pli: Sabbatthapaññatti.


pli: Asādhāraṇapaññatti.


pli: Ekatopaññatti, ubhatopaññattīti?


pli: Ekatopaññatti.


pli: Catunnaṁ pātimokkhuddesānaṁ katthogadhaṁ kattha pariyāpannanti?


pli: Nidānogadhaṁ nidānapariyāpannaṁ.


pli: Katamena uddesena uddesaṁ āgacchatīti?


pli: Dutiyena uddesena uddesaṁ āgacchati.


pli: Catunnaṁ vipattīnaṁ katamā vipattīti?


pli: Sīlavipatti.


pli: Sattannaṁ āpattikkhandhānaṁ katamo āpattikkhandhoti?


pli: Pārājikāpattikkhandho.


pli: Channaṁ āpattisamuṭṭhānānaṁ katihi samuṭṭhānehi samuṭṭhātīti?


pli: Ekena samuṭṭhānena samuṭṭhāti—


pli: kāyato ca cittato ca samuṭṭhāti, na vācato.


pli: Catunnaṁ adhikaraṇānaṁ katamaṁ adhikaraṇanti?


pli: Āpattādhikaraṇaṁ?


pli: Sattannaṁ samathānaṁ katihi samathehi sammatīti?


pli: Dvīhi samathehi sammati—


pli: sammukhāvinayena ca paṭiññātakaraṇena ca.


pli: Ko tattha vinayo, ko tattha abhivinayoti?


pli: Paññatti vinayo, vibhatti abhivinayo.


pli: Kiṁ tattha pātimokkhaṁ, kiṁ tattha adhipātimokkhanti?


pli: Paññatti pātimokkhaṁ, vibhatti adhipātimokkhaṁ.


pli: Kā vipattīti?


pli: Asaṁvaro vipatti.


pli: Kā sampattīti?


pli: Saṁvaro sampatti.


pli: Kā paṭipattīti?


pli: “Na evarūpaṁ karissāmī”ti yāvajīvaṁ āpāṇakoṭikaṁ samādāya sikkhati sikkhāpadesu.


pli: Kati atthavase paṭicca bhagavatā bhikkhunīnaṁ pañcamaṁ pārājikaṁ paññattanti?


pli: Dasa atthavase paṭicca bhagavatā bhikkhunīnaṁ pañcamaṁ pārājikaṁ paññattaṁ—


pli: saṅghasuṭṭhutāya, saṅghaphāsutāya, dummaṅkūnaṁ bhikkhunīnaṁ niggahāya, pesalānaṁ bhikkhunīnaṁ phāsuvihārāya, diṭṭhadhammikānaṁ āsavānaṁ saṁvarāya, samparāyikānaṁ āsavānaṁ paṭighātāya, appasannānaṁ pasādāya, pasannānaṁ bhiyyobhāvāya, saddhammaṭṭhitiyā, vinayānuggahāya.


pli: Kā sikkhantīti?


pli: Sekkhā ca puthujjanakalyāṇikā ca sikkhanti.


pli: Kā sikkhitasikkhāti?


pli: Arahantiyo sikkhitasikkhā.


pli: Kattha ṭhitanti?


pli: Sikkhākāmāsu ṭhitaṁ.


pli: Kā dhārentīti?


pli: Yāsaṁ vattati tā dhārenti.


pli: Kassa vacananti?


pli: Bhagavato vacanaṁ arahato sammāsambuddhassa.


pli: Kenābhatanti?


pli: Paramparābhataṁ—


pli: Upāli dāsako ceva,


pli: soṇako siggavo tathā;


pli: Moggaliputtena pañcamā,


pli: ete jambusirivhaye.


pli: Tato mahindo iṭṭiyo,


pli: uttiyo sambalo tathā;


pli: Bhaddanāmo ca paṇḍito.


pli: Ete nāgā mahāpaññā,


pli: jambudīpā idhāgatā;


pli: Vinayaṁ te vācayiṁsu,


pli: piṭakaṁ tambapaṇṇiyā.


pli: Nikāye pañca vācesuṁ,


pli: satta ceva pakaraṇe;


pli: Tato ariṭṭho medhāvī,


pli: tissadatto ca paṇḍito.


pli: Visārado kāḷasumano,


pli: thero ca dīghanāmako;


pli: Dīghasumano ca paṇḍito.


pli: Punadeva kāḷasumano,


pli: Nāgatthero ca buddharakkhito;


pli: Tissatthero ca medhāvī,


pli: Devatthero ca paṇḍito.


pli: Punadeva sumano medhāvī,


pli: Vinaye ca visārado;


pli: Bahussuto cūḷanāgo,


pli: Gajova duppadhaṁsiyo.


pli: Dhammapālitanāmo ca,


pli: rohaṇe sādhupūjito;


pli: Tassa sisso mahāpañño,


pli: khemanāmo tipeṭako.


pli: Dīpe tārakarājāva,


pli: paññāya atirocatha;


pli: Upatisso ca medhāvī,


pli: phussadevo mahākathī.


pli: Pupphanāmo bahussuto;


pli: Mahākathī mahāsivo,


pli: Piṭake sabbattha kovido.


pli: Punadeva upāli medhāvī,


pli: Mahānāgo mahāpañño,


pli: Saddhammavaṁsakovido.


pli: Punadeva abhayo medhāvī,


pli: Piṭake sabbattha kovido;


pli: Tissatthero ca medhāvī,


pli: Vinaye ca visārado.


pli: pupphanāmo bahussuto;


pli: Sāsanaṁ anurakkhanto,


pli: jambudīpe patiṭṭhito.


pli: Cūḷābhayo ca medhāvī,


pli: vinaye ca visārado;


pli: saddhammavaṁsakovido.


pli: Cūḷadevo ca medhāvī,


pli: Sivatthero ca medhāvī,


pli: vinaye sabbattha kovido.


pli: Ete nāgā mahāpaññā,


pli: Vinayaññū maggakovidā;


pli: Vinayaṁ dīpe pakāsesuṁ,


pli: Piṭakaṁ tambapaṇṇiyāti.


pli: Yaṁ tena bhagavatā jānatā passatā arahatā sammāsambuddhena bhikkhunīnaṁ chaṭṭhaṁ pārājikaṁ kattha paññattanti?


pli: Sāvatthiyaṁ paññattaṁ.


pli: Kaṁ ārabbhāti?


pli: Thullanandaṁ bhikkhuniṁ ārabbha.


pli: Kismiṁ vatthusminti?


pli: Thullanandā bhikkhunī jānaṁ pārājikaṁ dhammaṁ ajjhāpannaṁ bhikkhuniṁ nevattanā paṭicodesi na gaṇassa ārocesi, tasmiṁ vatthusmiṁ.


pli: Ekā paññatti.


pli: Channaṁ āpattisamuṭṭhānānaṁ ekena samuṭṭhānena samuṭṭhāti—


pli: kāyato ca vācato ca cittato ca samuṭṭhāti …pe….


pli: Bhikkhunīnaṁ sattamaṁ pārājikaṁ kattha paññattanti?


pli: Thullanandā bhikkhunī samaggena saṅghena ukkhittaṁ ariṭṭhaṁ bhikkhuṁ gaddhabādhipubbaṁ anuvatti, tasmiṁ vatthusmiṁ.


pli: dhuranikkhepe …pe….


pli: Bhikkhunīnaṁ aṭṭhamaṁ pārājikaṁ kattha paññattanti?


pli: Chabbaggiyā bhikkhuniyo ārabbha.


pli: Chabbaggiyā bhikkhuniyo aṭṭhamaṁ vatthuṁ paripūresuṁ, tasmiṁ vatthusmiṁ.


pli: Aṭṭha pārājikā niṭṭhitā.


pli: Tassuddānaṁ


pli: Methunādinnādānañca,


pli: manussaviggahuttari;


pli: Kāyasaṁsaggaṁ chādeti,


pli: ukkhittā aṭṭha vatthukā;


pli: Paññāpesi mahāvīro,


pli: chejjavatthū asaṁsayāti.


pli: 2. Saṅghādisesakaṇḍa


pli: Yaṁ tena bhagavatā jānatā passatā arahatā sammāsambuddhena ussayavādikāya bhikkhuniyā aḍḍaṁ karontiyā saṅghādiseso kattha paññatto?


pli: Kaṁ ārabbha?


pli: Kismiṁ vatthusmiṁ …pe…


pli: kenābhatanti?


pli: Yaṁ tena bhagavatā jānatā passatā arahatā sammāsambuddhena ussayavādikāya bhikkhuniyā aḍḍaṁ karontiyā saṅghādiseso kattha paññattoti?


pli: Sāvatthiyaṁ paññatto.


pli: Kaṁ ārabbhāti?


pli: Thullanandaṁ bhikkhuniṁ ārabbha.


pli: Kismiṁ vatthusminti?


pli: Thullanandā bhikkhunī ussayavādikā vihari, tasmiṁ vatthusmiṁ.


pli: Atthi tattha paññatti, anupaññatti, anuppannapaññattīti?


pli: Ekā paññatti.


pli: Anupaññatti anuppannapaññatti tasmiṁ natthi.


pli: Sabbatthapaññatti, padesapaññattīti?


pli: Sabbatthapaññatti.


pli: Asādhāraṇapaññatti.


pli: Ekatopaññatti, ubhatopaññattīti?


pli: Ekatopaññatti.


pli: Catunnaṁ pātimokkhuddesānaṁ katthogadhaṁ kattha pariyāpannanti?


pli: Nidānogadhaṁ nidānapariyāpannaṁ.


pli: Katamena uddesena uddesaṁ āgacchatīti?


pli: Tatiyena uddesena uddesaṁ āgacchati.


pli: Catunnaṁ vipattīnaṁ katamā vipattīti?


pli: Sīlavipatti.


pli: Sattannaṁ āpattikkhandhānaṁ katamo āpattikkhandhoti?


pli: Saṅghādisesāpattikkhandho.


pli: Channaṁ āpattisamuṭṭhānānaṁ katihi samuṭṭhānehi samuṭṭhātīti?


pli: Dvīhi samuṭṭhānehi samuṭṭhāti—


pli: siyā kāyato ca vācato ca samuṭṭhāti, na cittato;


pli: siyā kāyato ca vācato ca cittato ca samuṭṭhāti …pe…


pli: kenābhatanti?


pli: Paramparābhataṁ—


pli: Upāli dāsako ceva,


pli: soṇako siggavo tathā;


pli: Moggaliputtena pañcamā,


pli: ete jambusirivhaye.


pli: Ete nāgā mahāpaññā,


pli: Vinayaññū maggakovidā;


pli: Vinayaṁ dīpe pakāsesuṁ,


pli: Piṭakaṁ tambapaṇṇiyāti.


pli: Coriṁ vuṭṭhāpentiyā saṅghādiseso kattha paññattoti?


pli: Sāvatthiyaṁ paññatto.


pli: Kaṁ ārabbhāti?


pli: Thullanandaṁ bhikkhuniṁ ārabbha.


pli: Kismiṁ vatthusminti?


pli: Thullanandā bhikkhunī coriṁ vuṭṭhāpesi, tasmiṁ vatthusmiṁ.


pli: Ekā paññatti.


pli: Channaṁ āpattisamuṭṭhānānaṁ dvīhi samuṭṭhānehi samuṭṭhāti—


pli: siyā vācato ca cittato ca samuṭṭhāti, na kāyato;


pli: siyā kāyato ca vācato ca cittato ca samuṭṭhāti …pe….


pli: Ekāya gāmantaraṁ gacchantiyā saṅghādiseso kattha paññattoti?


pli: Aññataraṁ bhikkhuniṁ ārabbha.


pli: Aññatarā bhikkhunī ekā gāmantaraṁ gacchi, tasmiṁ vatthusmiṁ.


pli: Ekā paññatti, tisso anupaññattiyo.


pli: Channaṁ āpattisamuṭṭhānānaṁ ekena samuṭṭhānena samuṭṭhāti—


pli: paṭhamapārājike …pe….


pli: Samaggena saṅghena ukkhittaṁ bhikkhuniṁ dhammena vinayena satthusāsanena anapaloketvā kārakasaṅghaṁ anaññāya gaṇassa chandaṁ osārentiyā saṅghādiseso kattha paññattoti?


pli: Thullanandā bhikkhunī samaggena saṅghena ukkhittaṁ bhikkhuniṁ dhammena vinayena satthusāsanena anapaloketvā kārakasaṅghaṁ anaññāya gaṇassa chandaṁ osāresi, tasmiṁ vatthusmiṁ.


pli: dhuranikkhepe …pe….


pli: Avassutāya bhikkhuniyā avassutassa purisapuggalassa hatthato khādanīyaṁ vā bhojanīyaṁ vā sahatthā paṭiggahetvā bhuñjantiyā saṅghādiseso kattha paññattoti?


pli: Sāvatthiyaṁ paññatto.


pli: Kaṁ ārabbhāti?


pli: Sundarīnandaṁ bhikkhuniṁ ārabbha.


pli: Kismiṁ vatthusminti?


pli: Sundarīnandā bhikkhunī avassutā avassutassa purisapuggalassa hatthato āmisaṁ paṭiggahesi, tasmiṁ vatthusmiṁ.


pli: Ekā paññatti.


pli: “Kiṁ te, ayye, eso purisapuggalo karissati avassuto vā anavassuto vā, yato tvaṁ anavassutā.


pli: Iṅgha, ayye, yaṁ te eso purisapuggalo deti khādanīyaṁ vā bhojanīyaṁ vā, taṁ tvaṁ sahatthā paṭiggahetvā khāda vā bhuñja vā”ti uyyojentiyā saṅghādiseso kattha paññattoti?


pli: Kaṁ arabbhāti?


pli: Aññataraṁ bhikkhuniṁ ārabbha.


pli: Aññatarā bhikkhunī—“kiṁ te, ayye, eso purisapuggalo karissati avassuto vā anavassuto vā, yato tvaṁ anavassutā. Iṅgha, ayye, yaṁ te eso purisapuggalo deti khādanīyaṁ vā bhojanīyaṁ vā, taṁ tvaṁ sahatthā paṭiggahetvā khāda vā bhuñja vā”ti uyyojesi, tasmiṁ vatthusmiṁ.


pli: Channaṁ āpattisamuṭṭhānānaṁ tīhi samuṭṭhānehi samuṭṭhāti …pe….


pli: Kupitāya anattamanāya bhikkhuniyā yāvatatiyaṁ samanubhāsanāya na paṭinissajjantiyā saṅghādiseso kattha paññattoti?


pli: Caṇḍakāḷiṁ bhikkhuniṁ ārabbha.


pli: Caṇḍakāḷī bhikkhunī kupitā anattamanā evaṁ avaca—“buddhaṁ paccācikkhāmi, dhammaṁ paccācikkhāmi, saṅghaṁ paccācikkhāmi, sikkhaṁ paccācikkhāmī”ti, tasmiṁ vatthusmiṁ.


pli: Channaṁ āpattisamuṭṭhānānaṁ ekena samuṭṭhānena samuṭṭhāti—


pli: dhuranikkhepe …pe….


pli: Kismiñcideva adhikaraṇe paccākatāya bhikkhuniyā yāvatatiyaṁ samanubhāsanāya na paṭinissajjantiyā saṅghādiseso kattha paññattoti?


pli: Sāvatthiyaṁ paññatto.


pli: Kaṁ ārabbhāti?


pli: Kismiṁ vatthusminti?


pli: Caṇḍakāḷī bhikkhunī kismiñcideva adhikaraṇe paccākatā kupitā anattamanā evaṁ avaca—“chandagāminiyo ca bhikkhuniyo, dosagāminiyo ca bhikkhuniyo, mohagāminiyo ca bhikkhuniyo, bhayagāminiyo ca bhikkhuniyo”ti, tasmiṁ vatthusmiṁ.


pli: Ekā paññatti.


pli: Saṁsaṭṭhānaṁ bhikkhunīnaṁ yāvatatiyaṁ samanubhāsanāya na paṭinissajjantīnaṁ saṅghādiseso kattha paññattoti?


pli: Sambahulā bhikkhuniyo ārabbha.


pli: Sambahulā bhikkhuniyo saṁsaṭṭhā vihariṁsu, tasmiṁ vatthusmiṁ.


pli: “Saṁsaṭṭhāva, ayye, tumhe viharatha.


pli: Mā tumhe nānā viharitthā”ti uyyojentiyā yāvatatiyaṁ samanubhāsanāya na paṭinissajjantiyā saṅghādiseso kattha paññattoti?


pli: Thullanandaṁ bhikkhuniṁ ārabbha.


pli: Thullanandā bhikkhunī—“saṁsaṭṭhāva, ayye, tumhe viharatha, mā tumhe nānā viharitthā”ti uyyojesi, tasmiṁ vatthusmiṁ.


pli: Dasa saṅghādisesā niṭṭhitā.


pli: Tassuddānaṁ


pli: Ussayacori gāmantaṁ,


pli: ukkhittaṁ khādanena ca;


pli: Kiṁ te kupitā kismiñci,


pli: saṁsaṭṭhā ñāyate dasāti.


pli: 3. Nissaggiyakaṇḍa


pli: Yaṁ tena bhagavatā jānatā passatā arahatā sammāsambuddhena pattasannicayaṁ karontiyā nissaggiyaṁ pācittiyaṁ kattha paññattanti?


pli: Sāvatthiyaṁ paññattaṁ.


pli: Kaṁ ārabbhāti?


pli: Chabbaggiyā bhikkhuniyo ārabbha.


pli: Kismiṁ vatthusminti?


pli: Chabbaggiyā bhikkhuniyo pattasannicayaṁ akaṁsu, tasmiṁ vatthusmiṁ.


pli: Ekā paññatti.


pli: Channaṁ āpattisamuṭṭhānānaṁ dvīhi samuṭṭhānehi samuṭṭhāti—


pli: kathinake …pe….


pli: Akālacīvaraṁ “kālacīvaran”ti adhiṭṭhahitvā bhājāpentiyā nissaggiyaṁ pācittiyaṁ kattha paññattanti?


pli: Thullanandaṁ bhikkhuniṁ ārabbha.


pli: Thullanandā bhikkhunī akālacīvaraṁ “kālacīvaran”ti adhiṭṭhahitvā bhājāpesi, tasmiṁ vatthusmiṁ.


pli: Channaṁ āpattisamuṭṭhānānaṁ tīhi samuṭṭhānehi samuṭṭhāti …pe….


pli: Bhikkhuniyā saddhiṁ cīvaraṁ parivattetvā acchindantiyā nissaggiyaṁ pācittiyaṁ kattha paññattanti?


pli: Thullanandā bhikkhunī bhikkhuniyā saddhiṁ cīvaraṁ parivattetvā acchindi, tasmiṁ vatthusmiṁ.


pli: Aññaṁ viññāpetvā aññaṁ viññāpentiyā nissaggiyaṁ pācittiyaṁ kattha paññattanti?


pli: Thullanandā bhikkhunī aññaṁ viññāpetvā aññaṁ viññāpesi, tasmiṁ vatthusmiṁ.


pli: Channaṁ āpattisamuṭṭhānānaṁ chahi samuṭṭhānehi samuṭṭhāti …pe….


pli: Aññaṁ cetāpetvā aññaṁ cetāpentiyā nissaggiyaṁ pācittiyaṁ kattha paññattanti?


pli: Sāvatthiyaṁ paññattaṁ.


pli: Kaṁ ārabbhāti?


pli: Kismiṁ vatthusminti?


pli: Thullanandā bhikkhunī aññaṁ cetāpetvā aññaṁ cetāpesi, tasmiṁ vatthusmiṁ.


pli: Ekā paññatti.


pli: Aññadatthikena parikkhārena aññuddisikena saṅghikena aññaṁ cetāpentiyā nissaggiyaṁ pācittiyaṁ katthaṁ paññattanti?


pli: Sambahulā bhikkhuniyo ārabbha.


pli: Sambahulā bhikkhuniyo aññadatthikena parikkhārena aññuddisikena saṅghikena aññaṁ cetāpesuṁ, tasmiṁ vatthusmiṁ.


pli: Aññadatthikena parikkhārena aññuddisikena saṅghikena saññācikena aññaṁ cetāpentiyā nissaggiyaṁ pācittiyaṁ kattha paññattanti?


pli: Sambahulā bhikkhuniyo aññadatthikena parikkhārena aññuddisikena saṅghikena saññācikena aññaṁ cetāpesuṁ, tasmiṁ vatthusmiṁ.


pli: Aññadatthikena parikkhārena aññuddisikena mahājanikena aññaṁ cetāpentiyā nissaggiyaṁ pācittiyaṁ kattha paññattanti?


pli: Sambahulā bhikkhuniyo aññadatthikena parikkhārena aññuddisikena mahājanikena aññaṁ cetāpesuṁ, tasmiṁ vatthusmiṁ.


pli: Aññadatthikena parikkhārena aññuddisikena mahājanikena saññācikena aññaṁ cetāpentiyā nissaggiyaṁ pācittiyaṁ kattha paññattanti?


pli: Sambahulā bhikkhuniyo aññadatthikena parikkhārena aññuddisikena mahājanikena saññācikena aññaṁ cetāpesuṁ, tasmiṁ vatthusmiṁ.


pli: Aññadatthikena parikkhārena aññuddisikena puggalikena saññācikena aññaṁ cetāpentiyā nissaggiyaṁ pācittiyaṁ kattha paññattanti?


pli: Thullanandaṁ bhikkhuniṁ ārabbha.


pli: Thullanandā bhikkhunī aññadatthikena parikkhārena aññuddisikena puggalikena saññācikena aññaṁ cetāpesi, tasmiṁ vatthusmiṁ.


pli: Channaṁ āpattisamuṭṭhānānaṁ chahi samuṭṭhānehi samuṭṭhāti …pe….


pli: Atirekacatukkaṁsaparamaṁ garupāvuraṇaṁ cetāpentiyā nissaggiyaṁ pācittiyaṁ kattha paññattanti?


pli: Sāvatthiyaṁ paññattaṁ.


pli: Kaṁ ārabbhāti?


pli: Kismiṁ vatthusminti?


pli: Thullanandā bhikkhunī rājānaṁ kambalaṁ viññāpesi, tasmiṁ vatthusmiṁ.


pli: Ekā paññatti.


pli: Atirekaaḍḍhateyyakaṁsaparamaṁ lahupāvuraṇaṁ cetāpentiyā nissaggiyaṁ pācittiyaṁ kattha paññattanti?


pli: Thullanandā bhikkhunī rājānaṁ khomaṁ viññāpesi, tasmiṁ vatthusmiṁ.


pli: Dvādasa nissaggiyā pācittiyā niṭṭhitā.


pli: Tassuddānaṁ


pli: Pattaṁ akālaṁ kālañca,


pli: parivatte ca viññāpe;


pli: Cetāpetvā aññadatthi,


pli: saṅghikañca mahājanikaṁ;


pli: Saññācikā puggalikā,


pli: catukkaṁsaḍḍhateyyakāti.


pli: 4. Pācittiyakaṇḍa


pli: 4.1. Lasuṇavagga


pli: Yaṁ tena bhagavatā jānatā passatā arahatā sammāsambuddhena lasuṇaṁ khādantiyā pācittiyaṁ kattha paññattanti?


pli: Sāvatthiyaṁ paññattaṁ.


pli: Kaṁ ārabbhāti?


pli: Thullanandaṁ bhikkhuniṁ ārabbha.


pli: Kismiṁ vatthusminti?


pli: Thullanandā bhikkhunī na mattaṁ jānitvā lasuṇaṁ harāpesi, tasmiṁ vatthusmiṁ.


pli: Ekā paññatti.


pli: Channaṁ āpattisamuṭṭhānānaṁ dvīhi samuṭṭhānehi samuṭṭhāti eḷakalomake …pe….


pli: Sambādhe lomaṁ saṁharāpentiyā pācittiyaṁ kattha paññattanti?


pli: Chabbaggiyā bhikkhuniyo ārabbha.


pli: Chabbaggiyā bhikkhuniyo sambādhe lomaṁ saṁharāpesuṁ, tasmiṁ vatthusmiṁ.


pli: Channaṁ āpattisamuṭṭhānānaṁ catūhi samuṭṭhānehi samuṭṭhāti …pe….


pli: Talaghātake pācittiyaṁ kattha paññattanti?


pli: Dve bhikkhuniyo ārabbha.


pli: Dve bhikkhuniyo talaghātakaṁ akaṁsu, tasmiṁ vatthusmiṁ.


pli: Channaṁ āpattisamuṭṭhānānaṁ ekena samuṭṭhānena samuṭṭhāti—


pli: paṭhamapārājike …pe….


pli: Jatumaṭṭhake pācittiyaṁ kattha paññattanti?


pli: Sāvatthiyaṁ paññattaṁ.


pli: Kaṁ ārabbhāti?


pli: Aññataraṁ bhikkhuniṁ ārabbha.


pli: Kismiṁ vatthusminti?


pli: Aññatarā bhikkhunī jatumaṭṭhakaṁ ādiyi, tasmiṁ vatthusmiṁ.


pli: Ekā paññatti.


pli: Atirekadvaṅgulapabbaparamaṁ udakasuddhikaṁ ādiyantiyā pācittiyaṁ kattha paññattanti?


pli: Sakkesu paññattaṁ.


pli: Aññatarā bhikkhunī atigambhīraṁ udakasuddhikaṁ ādiyi, tasmiṁ vatthusmiṁ.


pli: Bhikkhussa bhuñjantassa pānīyena vā vidhūpanena vā upatiṭṭhantiyā pācittiyaṁ kattha paññattanti?


pli: Aññatarā bhikkhunī bhikkhussa bhuñjantassa pānīyena ca vidhūpanena ca upatiṭṭhi, tasmiṁ vatthusmiṁ.


pli: Channaṁ āpattisamuṭṭhānānaṁ dvīhi samuṭṭhānehi samuṭṭhāti—


pli: eḷakalomake …pe….


pli: Āmakadhaññaṁ viññāpetvā bhuñjantiyā pācittiyaṁ kattha paññattanti?


pli: Sambahulā bhikkhuniyo ārabbha.


pli: Sambahulā bhikkhuniyo āmakadhaññaṁ viññāpetvā bhuñjiṁsu, tasmiṁ vatthusmiṁ.


pli: Channaṁ āpattisamuṭṭhānānaṁ catūhi samuṭṭhānehi samuṭṭhāti …pe….


pli: Uccāraṁ vā passāvaṁ vā saṅkāraṁ vā vighāsaṁ vā tirokuṭṭe chaḍḍentiyā pācittiyaṁ kattha paññattanti?


pli: Sāvatthiyaṁ paññattaṁ.


pli: Kaṁ ārabbhāti?


pli: Aññataraṁ bhikkhuniṁ ārabbha.


pli: Kismiṁ vatthusminti?


pli: Aññatarā bhikkhunī uccāraṁ tirokuṭṭe chaḍḍesi, tasmiṁ vatthusmiṁ.


pli: Ekā paññatti.


pli: Channaṁ āpattisamuṭṭhānānaṁ chahi samuṭṭhānehi samuṭṭhāti …pe….


pli: Uccāraṁ vā passāvaṁ vā saṅkāraṁ vā vighāsaṁ vā harite chaḍḍentiyā pācittiyaṁ kattha paññattanti?


pli: Sambahulā bhikkhuniyo uccārampi passāvampi saṅkārampi vighāsampi harite chaḍḍesuṁ, tasmiṁ vatthusmiṁ.


pli: Naccaṁ vā gītaṁ vā vāditaṁ vā dassanāya gacchantiyā pācittiyaṁ kattha paññattanti?


pli: Rājagahe paññattaṁ.


pli: Chabbaggiyā bhikkhuniyo ārabbha.


pli: Chabbaggiyā bhikkhuniyo naccampi gītampi vāditampi dassanāya agamaṁsu, tasmiṁ vatthusmiṁ.


pli: Channaṁ āpattisamuṭṭhānānaṁ dvīhi samuṭṭhānehi samuṭṭhāti—


pli: eḷakalomake …pe….


pli: Lasuṇavaggo paṭhamo.


pli: 4.2. Rattandhakāravagga


pli: Rattandhakāre appadīpe purisena saddhiṁ ekenekāya santiṭṭhantiyā pācittiyaṁ kattha paññattanti?


pli: Sāvatthiyaṁ paññattaṁ.


pli: Kaṁ ārabbhāti?


pli: Aññataraṁ bhikkhuniṁ ārabbha.


pli: Kismiṁ vatthusminti?


pli: Aññatarā bhikkhunī rattandhakāre appadīpe purisena saddhiṁ ekenekā santiṭṭhi, tasmiṁ vatthusmiṁ.


pli: Ekā paññatti.


pli: theyyasatthake …pe….


pli: Paṭicchanne okāse purisena saddhiṁ ekenekāya santiṭṭhantiyā pācittiyaṁ kattha paññattanti?


pli: Aññatarā bhikkhunī paṭicchanne okāse purisena saddhiṁ ekenekā santiṭṭhi, tasmiṁ vatthusmiṁ.


pli: Ajjhokāse purisena saddhiṁ ekenekāya santiṭṭhantiyā pācittiyaṁ kattha paññattanti?


pli: Aññatarā bhikkhunī ajjhokāse purisena saddhiṁ ekenekā santiṭṭhi, tasmiṁ vatthusmiṁ.


pli: Rathikāya vā byūhe vā siṅghāṭake vā purisena saddhiṁ ekenekāya santiṭṭhantiyā pācittiyaṁ kattha paññattanti?


pli: Thullanandaṁ bhikkhuniṁ ārabbha.


pli: Thullanandā bhikkhunī rathikāyapi byūhepi siṅghāṭakepi purisena saddhiṁ ekenekā santiṭṭhi, tasmiṁ vatthusmiṁ.


pli: Channaṁ āpattisamuṭṭhānānaṁ dvīhi samuṭṭhānehi samuṭṭhāti—


pli: Purebhattaṁ kulāni upasaṅkamitvā āsane nisīditvā sāmike anāpucchā pakkamantiyā pācittiyaṁ kattha paññattanti?


pli: Aññatarā bhikkhunī purebhattaṁ kulāni upasaṅkamitvā āsane nisīditvā sāmike anāpucchā pakkāmi, tasmiṁ vatthusmiṁ.


pli: kathinake …pe….


pli: Pacchābhattaṁ kulāni upasaṅkamitvā sāmike anāpucchā āsane abhinisīdantiyā pācittiyaṁ kattha paññattanti?


pli: Sāvatthiyaṁ paññattaṁ.


pli: Kaṁ ārabbhāti?


pli: Kismiṁ vatthusminti?


pli: Thullanandā bhikkhunī pacchābhattaṁ kulāni upasaṅkamitvā sāmike anāpucchā āsane abhinisīdi, tasmiṁ vatthusmiṁ.


pli: Ekā paññatti.


pli: Vikāle kulāni upasaṅkamitvā sāmike anāpucchā seyyaṁ santharitvā vā santharāpetvā vā abhinisīdantiyā pācittiyaṁ kattha paññattanti?


pli: Sambahulā bhikkhuniyo ārabbha.


pli: Sambahulā bhikkhuniyo vikāle kulāni upasaṅkamitvā sāmike anāpucchā seyyaṁ santharitvā abhinisīdiṁsu, tasmiṁ vatthusmiṁ.


pli: Duggahitena dūpadhāritena paraṁ ujjhāpentiyā pācittiyaṁ kattha paññattanti?


pli: Aññataraṁ bhikkhuniṁ ārabbha.


pli: Aññatarā bhikkhunī duggahitena dūpadhāritena paraṁ ujjhāpesi, tasmiṁ vatthusmiṁ.


pli: Channaṁ āpattisamuṭṭhānānaṁ tīhi samuṭṭhānehi samuṭṭhāti …pe….


pli: Attānaṁ vā paraṁ vā nirayena vā brahmacariyena vā abhisapantiyā pācittiyaṁ kattha paññattanti?


pli: Caṇḍakāḷiṁ bhikkhuniṁ ārabbha.


pli: Caṇḍakāḷī bhikkhunī attānampi parampi nirayenapi brahmacariyenapi abhisapi, tasmiṁ vatthusmiṁ.


pli: Attānaṁ vadhitvā vadhitvā rodantiyā pācittiyaṁ kattha paññattanti?


pli: Caṇḍakāḷī bhikkhunī attānaṁ vadhitvā vadhitvā rodi, tasmiṁ vatthusmiṁ.


pli: Channaṁ āpattisamuṭṭhānānaṁ ekena samuṭṭhānena samuṭṭhāti—


pli: dhuranikkhepe …pe….


pli: Rattandhakāravaggo dutiyo.


pli: 4.3 Nahānavagga


pli: Naggāya nahāyantiyā pācittiyaṁ kattha paññattanti?


pli: Sāvatthiyaṁ paññattaṁ.


pli: Kaṁ ārabbhāti?


pli: Sambahulā bhikkhuniyo ārabbha.


pli: Kismiṁ vatthusminti?


pli: Sambahulā bhikkhuniyo naggā nahāyiṁsu, tasmiṁ vatthusmiṁ.


pli: Ekā paññatti.


pli: Channaṁ āpattisamuṭṭhānānaṁ dvīhi samuṭṭhānehi samuṭṭhāti—


pli: eḷakalomake …pe….


pli: Pamāṇātikkantaṁ udakasāṭikaṁ kārāpentiyā pācittiyaṁ kattha paññattanti?


pli: Chabbaggiyā bhikkhuniyo ārabbha.


pli: Chabbaggiyā bhikkhuniyo appamāṇikāyo udakasāṭikāyo dhāresuṁ, tasmiṁ vatthusmiṁ.


pli: Channaṁ āpattisamuṭṭhānānaṁ chahi samuṭṭhānehi samuṭṭhāti …pe….


pli: Bhikkhuniyā cīvaraṁ visibbetvā vā visibbāpetvā vā neva sibbentiyā na sibbāpanāya ussukkaṁ karontiyā pācittiyaṁ kattha paññattanti?


pli: Thullanandaṁ bhikkhuniṁ ārabbha.


pli: Thullanandā bhikkhunī bhikkhuniyā cīvaraṁ visibbāpetvā neva sibbesi na sibbāpanāya ussukkaṁ akāsi, tasmiṁ vatthusmiṁ.


pli: Channaṁ āpattisamuṭṭhānānaṁ ekena samuṭṭhānena samuṭṭhāti—


pli: dhuranikkhepe …pe….


pli: Pañcāhikaṁ saṅghāṭicāraṁ atikkāmentiyā pācittiyaṁ kattha paññattanti?


pli: Sāvatthiyaṁ paññattaṁ.


pli: Kaṁ ārabbhāti?


pli: Sambahulā bhikkhuniyo ārabbha.


pli: Kismiṁ vatthusminti?


pli: Sambahulā bhikkhuniyo bhikkhunīnaṁ hatthe cīvaraṁ nikkhipitvā santaruttarena janapadacārikaṁ pakkamiṁsu, tasmiṁ vatthusmiṁ.


pli: Ekā paññatti.


pli: Channaṁ āpattisamuṭṭhānānaṁ dvīhi samuṭṭhānehi samuṭṭhāti kathinake …pe….


pli: Cīvarasaṅkamanīyaṁ dhārentiyā pācittiyaṁ kattha paññattanti?


pli: Aññataraṁ bhikkhuniṁ ārabbha.


pli: Aññatarā bhikkhunī aññatarāya bhikkhuniyā cīvaraṁ anāpucchā pārupi, tasmiṁ vatthusmiṁ.


pli: Channaṁ āpattisamuṭṭhānānaṁ dvīhi samuṭṭhānehi samuṭṭhāti—


pli: kathinake …pe….


pli: Gaṇassa cīvaralābhaṁ antarāyaṁ karontiyā pācittiyaṁ kattha paññattanti?


pli: Thullanandaṁ bhikkhuniṁ ārabbha.


pli: Thullanandā bhikkhunī gaṇassa cīvaralābhaṁ antarāyaṁ akāsi, tasmiṁ vatthusmiṁ.


pli: Channaṁ āpattisamuṭṭhānānaṁ tīhi samuṭṭhānehi samuṭṭhāti …pe….


pli: Dhammikaṁ cīvaravibhaṅgaṁ paṭibāhantiyā pācittiyaṁ kattha paññattanti.


pli: Sāvatthiyaṁ paññattaṁ.


pli: Kaṁ ārabbhāti?


pli: Thullanandā bhikkhunī dhammikaṁ cīvaravibhaṅgaṁ paṭibāhi, tasmiṁ vatthusmiṁ.


pli: Agārikassa vā paribbājakassa vā paribbājikāya vā samaṇacīvaraṁ dentiyā pācittiyaṁ kattha paññattanti?


pli: Kismiṁ vatthusminti?


pli: Thullanandā bhikkhunī agārikassa samaṇacīvaraṁ adāsi, tasmiṁ vatthusmiṁ.


pli: Ekā paññatti.


pli: Channaṁ āpattisamuṭṭhānānaṁ chahi samuṭṭhānehi samuṭṭhāti …pe….


pli: Dubbalacīvarapaccāsāya cīvarakālasamayaṁ atikkāmentiyā pācittiyaṁ kattha paññattanti?


pli: Thullanandā bhikkhunī dubbalacīvarapaccāsāya cīvarakālasamayaṁ atikkāmesi, tasmiṁ vatthusmiṁ.


pli: Dhammikaṁ kathinuddhāraṁ paṭibāhantiyā pācittiyaṁ kattha paññattanti?


pli: Thullanandā bhikkhunī dhammikaṁ kathinuddhāraṁ paṭibāhi, tasmiṁ vatthusmiṁ.


pli: Nahānavaggo tatiyo.


pli: 4.4. Tuvaṭṭavagga


pli: Dvinnaṁ bhikkhunīnaṁ ekamañce tuvaṭṭentīnaṁ pācittiyaṁ kattha paññattanti?


pli: Sambahulā bhikkhuniyo ārabbha.


pli: Sambahulā bhikkhuniyo dve ekamañce tuvaṭṭesuṁ, tasmiṁ vatthusmiṁ.


pli: Channaṁ āpattisamuṭṭhānānaṁ dvīhi samuṭṭhānehi samuṭṭhāti—


pli: eḷakalomake …pe….


pli: Dvinnaṁ bhikkhunīnaṁ ekattharaṇapāvuraṇe tuvaṭṭentīnaṁ pācittiyaṁ kattha paññattanti?


pli: Sāvatthiyaṁ paññattaṁ.


pli: Kaṁ ārabbhāti?


pli: Kismiṁ vatthusminti?


pli: Sambahulā bhikkhuniyo dve ekattharaṇapāvuraṇā tuvaṭṭesuṁ, tasmiṁ vatthusmiṁ.


pli: Ekā paññatti.


pli: Bhikkhuniyā sañcicca aphāsuṁ karontiyā pācittiyaṁ kattha paññattanti?


pli: Thullanandaṁ bhikkhuniṁ ārabbha.


pli: Thullanandā bhikkhunī bhikkhuniyā sañcicca aphāsuṁ akāsi, tasmiṁ vatthusmiṁ.


pli: Channaṁ āpattisamuṭṭhānānaṁ tīhi samuṭṭhānehi samuṭṭhāti …pe….


pli: Dukkhitaṁ sahajīviniṁ neva upaṭṭhentiyā na upaṭṭhāpanāya ussukkaṁ karontiyā pācittiyaṁ kattha paññattanti?


pli: Thullanandā bhikkhunī dukkhitaṁ sahajīviniṁ neva upaṭṭhesi na upaṭṭhāpanāya ussukkaṁ akāsi, tasmiṁ vatthusmiṁ.


pli: Channaṁ āpattisamuṭṭhānānaṁ ekena samuṭṭhānena samuṭṭhāti—


pli: dhuranikkhepe …pe….


pli: Bhikkhuniyā upassayaṁ datvā kupitāya anattamanāya nikkaḍḍhantiyā pācittiyaṁ kattha paññattanti?


pli: Thullanandā bhikkhunī bhikkhuniyā upassayaṁ datvā kupitā anattamanā nikkaḍḍhi, tasmiṁ vatthusmiṁ.


pli: Saṁsaṭṭhāya bhikkhuniyā yāvatatiyaṁ samanubhāsanāya na paṭinissajjantiyā pācittiyaṁ kattha paññattanti?


pli: Caṇḍakāḷiṁ bhikkhuniṁ ārabbha.


pli: Caṇḍakāḷī bhikkhunī saṁsaṭṭhā vihari, tasmiṁ vatthusmiṁ.


pli: Antoraṭṭhe sāsaṅkasammate sappaṭibhaye asatthikāya cārikaṁ carantiyā pācittiyaṁ kattha paññattanti?


pli: Sāvatthiyaṁ paññattaṁ.


pli: Kaṁ ārabbhāti?


pli: Sambahulā bhikkhuniyo ārabbha.


pli: Kismiṁ vatthusminti?


pli: Sambahulā bhikkhuniyo antoraṭṭhe sāsaṅkasammate sappaṭibhaye asatthikāyo cārikaṁ cariṁsu, tasmiṁ vatthusmiṁ.


pli: Ekā paññatti.


pli: Channaṁ āpattisamuṭṭhānānaṁ dvīhi samuṭṭhānehi samuṭṭhāti—


pli: eḷakalomake …pe….


pli: Tiroraṭṭhe sāsaṅkasammate sappaṭibhaye asatthikāya cārikaṁ carantiyā pācittiyaṁ kattha paññattanti?


pli: Sambahulā bhikkhuniyo tiroraṭṭhe sāsaṅkasammate sappaṭibhaye asatthikāyo cārikaṁ cariṁsu, tasmiṁ vatthusmiṁ.


pli: Antovassaṁ cārikaṁ carantiyā pācittiyaṁ kattha paññattanti?


pli: Rājagahe paññattaṁ.


pli: Sambahulā bhikkhuniyo antovassaṁ cārikaṁ cariṁsu, tasmiṁ vatthusmiṁ.


pli: Vassaṁvuṭṭhāya bhikkhuniyā cārikaṁ na pakkamantiyā pācittiyaṁ kattha paññattanti?


pli: Sambahulā bhikkhuniyo vassaṁvuṭṭhā cārikaṁ na pakkamiṁsu, tasmiṁ vatthusmiṁ.


pli: Channaṁ āpattisamuṭṭhānānaṁ ekena samuṭṭhānena samuṭṭhāti—


pli: paṭhamapārājike …pe….


pli: Tuvaṭṭavaggo catuttho.


pli: 4.5. Cittāgāravagga


pli: Rājāgāraṁ vā cittāgāraṁ vā ārāmaṁ vā uyyānaṁ vā pokkharaṇiṁ vā dassanāya gacchantiyā pācittiyaṁ kattha paññattanti?


pli: Sāvatthiyaṁ paññattaṁ.


pli: Kaṁ ārabbhāti?


pli: Chabbaggiyā bhikkhuniyo ārabbha.


pli: Kismiṁ vatthusminti?


pli: Chabbaggiyā bhikkhuniyo rājāgārampi cittāgārampi dassanāya agamaṁsu, tasmiṁ vatthusmiṁ.


pli: Ekā paññatti.


pli: Channaṁ āpattisamuṭṭhānānaṁ dvīhi samuṭṭhānehi samuṭṭhāti—


pli: eḷakalomake …pe….


pli: Āsandiṁ vā pallaṅkaṁ vā paribhuñjantiyā pācittiyaṁ kattha paññattanti?


pli: Sambahulā bhikkhuniyo ārabbha.


pli: Sambahulā bhikkhuniyo āsandimpi pallaṅkampi paribhuñjiṁsu, tasmiṁ vatthusmiṁ.


pli: Suttaṁ kantantiyā pācittiyaṁ kattha paññattanti?


pli: Chabbaggiyā bhikkhuniyo suttaṁ kantiṁsu, tasmiṁ vatthusmiṁ.


pli: Gihiveyyāvaccaṁ karontiyā pācittiyaṁ kattha paññattanti?


pli: Sambahulā bhikkhuniyo gihiveyyāvaccaṁ akaṁsu, tasmiṁ vatthusmiṁ.


pli: Bhikkhuniyā “ehāyye, imaṁ adhikaraṇaṁ vūpasamehī”ti vuccamānāya “sādhū”ti paṭissuṇitvā neva vūpasamentiyā na vūpasamāya ussukkaṁ karontiyā pācittiyaṁ kattha paññattanti?


pli: Thullanandaṁ bhikkhuniṁ ārabbha.


pli: Thullanandā bhikkhunī bhikkhuniyā—“ehāyye, imaṁ adhikaraṇaṁ vūpasamehī”ti vuccamānā “sādhū”ti paṭissuṇitvā neva vūpasamesi na vūpasamāya ussukkaṁ akāsi, tasmiṁ vatthusmiṁ.


pli: Channaṁ āpattisamuṭṭhānānaṁ ekena samuṭṭhānena samuṭṭhāti—


pli: dhuranikkhepe …pe….


pli: Agārikassa vā paribbājakassa vā paribbājikāya vā sahatthā khādanīyaṁ vā bhojanīyaṁ vā dentiyā pācittiyaṁ kattha paññattanti?


pli: Sāvatthiyaṁ paññattaṁ.


pli: Kaṁ ārabbhāti?


pli: Kismiṁ vatthusminti?


pli: Thullanandā bhikkhunī agārikassa sahatthā khādanīyampi bhojanīyampi adāsi, tasmiṁ vatthusmiṁ.


pli: Ekā paññatti.


pli: Channaṁ āpattisamuṭṭhānānaṁ dvīhi samuṭṭhānehi samuṭṭhāti—


pli: eḷakalomake …pe….


pli: Āvasathacīvaraṁ anissajjitvā paribhuñjantiyā pācittiyaṁ kattha paññattanti?


pli: Thullanandā bhikkhunī āvasathacīvaraṁ anissajjitvā paribhuñji, tasmiṁ vatthusmiṁ.


pli: kathinake …pe….


pli: Āvasathaṁ anissajjitvā cārikaṁ pakkamantiyā pācittiyaṁ kattha paññattanti?


pli: Thullanandā bhikkhunī āvasathaṁ anissajjitvā cārikaṁ pakkāmi, tasmiṁ vatthusmiṁ.


pli: Tiracchānavijjaṁ pariyāpuṇantiyā pācittiyaṁ kattha paññattanti?


pli: Chabbaggiyā bhikkhuniyo ārabbha.


pli: Chabbaggiyā bhikkhuniyo tiracchānavijjaṁ pariyāpuṇiṁsu, tasmiṁ vatthusmiṁ.


pli: padasodhamme …pe….


pli: Tiracchānavijjaṁ vācentiyā pācittiyaṁ kattha paññattanti?


pli: Sāvatthiyaṁ paññattaṁ.


pli: Kaṁ ārabbhāti?


pli: Kismiṁ vatthusminti.


pli: Chabbaggiyā bhikkhuniyo tiracchānavijjaṁ vācesuṁ, tasmiṁ vatthusmiṁ.


pli: Ekā paññatti.


pli: Channaṁ āpattisamuṭṭhānānaṁ dvīhi samuṭṭhānehi samuṭṭhāti—


pli: Cittāgāravaggo pañcamo.


pli: 4.6. Ārāmavagga


pli: Jānaṁ sabhikkhukaṁ ārāmaṁ anāpucchā pavisantiyā pācittiyaṁ kattha paññattanti?


pli: Sambahulā bhikkhuniyo ārabbha.


pli: Kismiṁ vatthusminti?


pli: Sambahulā bhikkhuniyo ārāmaṁ anāpucchā pavisiṁsu, tasmiṁ vatthusmiṁ.


pli: Ekā paññatti, dve anupaññattiyo.


pli: Channaṁ āpattisamuṭṭhānānaṁ ekena samuṭṭhānena samuṭṭhāti—


pli: dhuranikkhepe …pe….


pli: Bhikkhuṁ akkosantiyā paribhāsantiyā pācittiyaṁ kattha paññattanti?


pli: Vesāliyaṁ paññattaṁ.


pli: Chabbaggiyā bhikkhuniyo ārabbha.


pli: Chabbaggiyā bhikkhuniyo āyasmantaṁ upāliṁ akkosiṁsu, tasmiṁ vatthusmiṁ.


pli: Channaṁ āpattisamuṭṭhānānaṁ tīhi samuṭṭhānehi samuṭṭhāti …pe….


pli: Caṇḍīkatāya gaṇaṁ paribhāsantiyā pācittiyaṁ kattha paññattanti?


pli: Sāvatthiyaṁ paññattaṁ.


pli: Kaṁ ārabbhāti?


pli: Thullanandaṁ bhikkhuniṁ ārabbha.


pli: Thullanandā bhikkhunī caṇḍīkatāya gaṇaṁ paribhāsi, tasmiṁ vatthusmiṁ.


pli: Ekā paññatti.


pli: Nimantitāya vā pavāritāya vā khādanīyaṁ vā bhojanīyaṁ vā aññatra bhuñjantiyā pācittiyaṁ kattha paññattanti?


pli: Sambahulā bhikkhuniyo ārabbha.


pli: Kismiṁ vatthusminti?


pli: Sambahulā bhikkhuniyo bhuttāviniyo pavāritā aññatra bhuñjiṁsu, tasmiṁ vatthusmiṁ.


pli: Channaṁ āpattisamuṭṭhānānaṁ catūhi samuṭṭhānehi samuṭṭhāti …pe….


pli: Kulaṁ maccharāyantiyā pācittiyaṁ kattha paññattanti?


pli: Aññataraṁ bhikkhuniṁ ārabbha.


pli: Aññatarā bhikkhunī kulaṁ maccharāyi, tasmiṁ vatthusmiṁ.


pli: Abhikkhuke āvāse vassaṁ vasantiyā pācittiyaṁ kattha paññattanti?


pli: Sambahulā bhikkhuniyo abhikkhuke āvāse vassaṁ vasiṁsu, tasmiṁ vatthusmiṁ.


pli: Channaṁ āpattisamuṭṭhānānaṁ dvīhi samuṭṭhānehi samuṭṭhāti—


pli: eḷakalomake …pe….


pli: Vassaṁvuṭṭhāya bhikkhuniyā ubhatosaṅghe tīhi ṭhānehi na pavārentiyā pācittiyaṁ kattha paññattanti?


pli: Sāvatthiyaṁ paññattaṁ.


pli: Kaṁ ārabbhāti?


pli: Sambahulā bhikkhuniyo vassaṁvuṭṭhā bhikkhusaṅghaṁ na pavāresuṁ, tasmiṁ vatthusmiṁ.


pli: Ekā paññatti.


pli: Channaṁ āpattisamuṭṭhānānaṁ ekena samuṭṭhānena samuṭṭhāti—


pli: dhuranikkhepe …pe….


pli: Ovādāya vā saṁvāsāya vā na gacchantiyā pācittiyaṁ kattha paññattanti?


pli: Sakkesu paññattaṁ.


pli: Chabbaggiyā bhikkhuniyo ārabbha.


pli: Kismiṁ vatthusminti?


pli: Chabbaggiyā bhikkhuniyo ovādaṁ na gacchiṁsu, tasmiṁ vatthusmiṁ.


pli: paṭhamapārājike …pe….


pli: Uposathampi na pucchantiyā ovādampi na yācantiyā pācittiyaṁ kattha paññattanti?


pli: Sambahulā bhikkhuniyo ārabbha.


pli: Sambahulā bhikkhuniyo uposathampi na pucchiṁsu ovādampi na yāciṁsu, tasmiṁ vatthusmiṁ.


pli: Pasākhe jātaṁ gaṇḍaṁ vā rudhitaṁ vā anapaloketvā saṅghaṁ vā gaṇaṁ vā purisena saddhiṁ ekenekāya bhedāpentiyā pācittiyaṁ kattha paññattanti?


pli: Aññataraṁ bhikkhuniṁ ārabbha.


pli: Aññatarā bhikkhunī pasākhe jātaṁ gaṇḍaṁ purisena saddhiṁ ekenekā bhedāpesi, tasmiṁ vatthusmiṁ.


pli: Channaṁ āpattisamuṭṭhānānaṁ dvīhi samuṭṭhānehi samuṭṭhāti—


pli: kathinake …pe….


pli: Ārāmavaggo chaṭṭho.


pli: 4.7. Gabbhinivagga


pli: Gabbhiniṁ vuṭṭhāpentiyā pācittiyaṁ kattha paññattanti?


pli: Sāvatthiyaṁ paññattaṁ.


pli: Kaṁ ārabbhāti?


pli: Sambahulā bhikkhuniyo gabbhiniṁ vuṭṭhāpesuṁ, tasmiṁ vatthusmiṁ.


pli: Ekā paññatti.


pli: Channaṁ āpattisamuṭṭhānānaṁ tīhi samuṭṭhānehi samuṭṭhāti …pe….


pli: Pāyantiṁ vuṭṭhāpentiyā pācittiyaṁ kattha paññattanti?


pli: Kismiṁ vatthusminti?


pli: Sambahulā bhikkhuniyo pāyantiṁ vuṭṭhāpesuṁ, tasmiṁ vatthusmiṁ.


pli: Dve vassāni chasu dhammesu asikkhitasikkhaṁ sikkhamānaṁ vuṭṭhāpentiyā pācittiyaṁ kattha paññattanti?


pli: Sambahulā bhikkhuniyo ārabbha.


pli: Sambahulā bhikkhuniyo dve vassāni chasu dhammesu asikkhitasikkhaṁ sikkhamānaṁ vuṭṭhāpesuṁ, tasmiṁ vatthusmiṁ.


pli: Dve vassāni chasu dhammesu sikkhitasikkhaṁ sikkhamānaṁ saṅghena asammataṁ vuṭṭhāpentiyā pācittiyaṁ kattha paññattanti?


pli: Sambahulā bhikkhuniyo dve vassāni chasu dhammesu sikkhitasikkhaṁ sikkhamānaṁ saṅghena asammataṁ vuṭṭhāpesuṁ, tasmiṁ vatthusmiṁ.


pli: Ūnadvādasavassaṁ gihigataṁ vuṭṭhāpentiyā pācittiyaṁ kattha paññattanti?


pli: Sambahulā bhikkhuniyo ūnadvādasavassaṁ gihigataṁ vuṭṭhāpesuṁ, tasmiṁ vatthusmiṁ.


pli: Paripuṇṇadvādasavassaṁ gihigataṁ dve vassāni chasu dhammesu asikkhitasikkhaṁ vuṭṭhāpentiyā pācittiyaṁ kattha paññattanti?


pli: Sambahulā bhikkhuniyo paripuṇṇadvādasavassaṁ gihigataṁ dve vassāni chasu dhammesu asikkhitasikkhaṁ vuṭṭhāpesuṁ, tasmiṁ vatthusmiṁ.


pli: Paripuṇṇadvādasavassaṁ gihigataṁ dve vassāni chasu dhammesu sikkhitasikkhaṁ saṅghena asammataṁ vuṭṭhāpentiyā pācittiyaṁ kattha paññattanti?


pli: Sāvatthiyaṁ paññattaṁ.


pli: Kaṁ ārabbhāti?


pli: Sambahulā bhikkhuniyo paripuṇṇadvādasavassaṁ gihigataṁ dve vassāni chasu dhammesu sikkhitasikkhaṁ saṅghena asammataṁ vuṭṭhāpesuṁ, tasmiṁ vatthusmiṁ.


pli: Ekā paññatti.


pli: Channaṁ āpattisamuṭṭhānānaṁ tīhi samuṭṭhānehi samuṭṭhāti …pe….


pli: Sahajīviniṁ vuṭṭhāpetvā dve vassāni neva anuggaṇhantiyā na anuggaṇhāpentiyā pācittiyaṁ kattha paññattanti?


pli: Thullanandaṁ bhikkhuniṁ ārabbha.


pli: Kismiṁ vatthusminti?


pli: Thullanandā bhikkhunī sahajīviniṁ vuṭṭhāpetvā dve vassāni neva anuggahesi na anuggaṇhāpesi, tasmiṁ vatthusmiṁ.


pli: Channaṁ āpattisamuṭṭhānānaṁ ekena samuṭṭhānena samuṭṭhāti—


pli: dhuranikkhepe …pe….


pli: Vuṭṭhāpitaṁ pavattiniṁ dve vassāni nānubandhantiyā pācittiyaṁ kattha paññattanti?


pli: Sambahulā bhikkhuniyo ārabbha.


pli: Sambahulā bhikkhuniyo vuṭṭhāpitaṁ pavattiniṁ dve vassāni nānubandhiṁsu, tasmiṁ vatthusmiṁ.


pli: paṭhamapārājike …pe….


pli: Sahajīviniṁ vuṭṭhāpetvā neva vūpakāsentiyā na vūpakāsāpentiyā pācittiyaṁ kattha paññattanti?


pli: Thullanandā bhikkhunī sahajīviniṁ vuṭṭhāpetvā neva vūpakāsesi na vūpakāsāpesi, tasmiṁ vatthusmiṁ.


pli: Gabbhinivaggo sattamo.


pli: 4.8. Kumāribhūtavagga


pli: Ūnavīsativassaṁ kumāribhūtaṁ vuṭṭhāpentiyā pācittiyaṁ kattha paññattanti?


pli: Sāvatthiyaṁ paññattaṁ.


pli: Kaṁ ārabbhāti?


pli: Sambahulā bhikkhuniyo ūnavīsativassaṁ kumāribhūtaṁ vuṭṭhāpesuṁ, tasmiṁ vatthusmiṁ.


pli: Ekā paññatti.


pli: Channaṁ āpattisamuṭṭhānānaṁ tīhi samuṭṭhānehi samuṭṭhāti …pe….


pli: Paripuṇṇavīsativassaṁ kumāribhūtaṁ dve vassāni chasu dhammesu asikkhitasikkhaṁ vuṭṭhāpentiyā pācittiyaṁ kattha paññattanti?


pli: Kismiṁ vatthusminti?


pli: Sambahulā bhikkhuniyo paripuṇṇavīsativassaṁ kumāribhūtaṁ dve vassāni chasu dhammesu asikkhitasikkhaṁ vuṭṭhāpesuṁ, tasmiṁ vatthusmiṁ.


pli: Paripuṇṇavīsativassaṁ kumāribhūtaṁ dve vassāni chasu dhammesu sikkhitasikkhaṁ saṅghena asammataṁ vuṭṭhāpentiyā pācittiyaṁ kattha paññattanti?


pli: Sambahulā bhikkhuniyo ārabbha.


pli: Sambahulā bhikkhuniyo paripuṇṇavīsativassaṁ kumāribhūtaṁ dve vassāni chasu dhammesu sikkhitasikkhaṁ saṅghena asammataṁ vuṭṭhāpesuṁ, tasmiṁ vatthusmiṁ.


pli: Ūnadvādasavassāya vuṭṭhāpentiyā pācittiyaṁ kattha paññattanti?


pli: Sambahulā bhikkhuniyo ūnadvādasavassā vuṭṭhāpesuṁ, tasmiṁ vatthusmiṁ.


pli: Paripuṇṇadvādasavassāya saṅghena asammatāya vuṭṭhāpentiyā pācittiyaṁ kattha paññattanti?


pli: Sambahulā bhikkhuniyo paripuṇṇadvādasavassā saṅghena asammatā vuṭṭhāpesuṁ, tasmiṁ vatthusmiṁ.


pli: Channaṁ āpattisamuṭṭhānānaṁ tīhi samuṭṭhānehi samuṭṭhāti—


pli: dutiyapārājike …pe….


pli: “Alaṁ tāva te, ayye, vuṭṭhāpitenā”ti vuccamānāya “sādhū”ti paṭissuṇitvā pacchā khīyanadhammaṁ āpajjantiyā pācittiyaṁ kattha paññattanti?


pli: Sāvatthiyaṁ paññattaṁ.


pli: Kaṁ ārabbhāti?


pli: Caṇḍakāḷiṁ bhikkhuniṁ ārabbha.


pli: Caṇḍakāḷī bhikkhunī “alaṁ tāva te, ayye, vuṭṭhāpitenā”ti vuccamānā “sādhū”ti paṭissuṇitvā pacchā khīyanadhammaṁ āpajji, tasmiṁ vatthusmiṁ.


pli: Ekā paññatti.


pli: Channaṁ āpattisamuṭṭhānānaṁ tīhi samuṭṭhānehi samuṭṭhāti …pe….


pli: Sikkhamānaṁ—“sace me tvaṁ, ayye, cīvaraṁ dassasi, evāhaṁ taṁ vuṭṭhāpessāmī”ti vatvā neva vuṭṭhāpentiyā na vuṭṭhāpanāya ussukkaṁ karontiyā pācittiyaṁ kattha paññattanti?


pli: Thullanandaṁ bhikkhuniṁ ārabbha.


pli: Kismiṁ vatthusminti?


pli: Thullanandā bhikkhunī sikkhamānaṁ—“sace me tvaṁ, ayye, cīvaraṁ dassasi, evāhaṁ taṁ vuṭṭhāpessāmī”ti vatvā neva vuṭṭhāpesi na vuṭṭhāpanāya ussukkaṁ akāsi, tasmiṁ vatthusmiṁ.


pli: Channaṁ āpattisamuṭṭhānānaṁ ekena samuṭṭhānena samuṭṭhāti—


pli: dhuranikkhepe …pe….


pli: Sikkhamānaṁ—“sace maṁ tvaṁ, ayye, dve vassāni anubandhissasi, evāhaṁ taṁ vuṭṭhāpessāmī”ti vatvā neva vuṭṭhāpentiyā na vuṭṭhāpanāya ussukkaṁ karontiyā pācittiyaṁ kattha paññattanti?


pli: Thullanandā bhikkhunī sikkhamānaṁ—“sace maṁ tvaṁ, ayye, dve vassāni anubandhissasi, evāhaṁ taṁ vuṭṭhāpessāmī”ti vatvā neva vuṭṭhāpesi na vuṭṭhāpanāya ussukkaṁ akāsi, tasmiṁ vatthusmiṁ.


pli: Purisasaṁsaṭṭhaṁ kumārakasaṁsaṭṭhaṁ caṇḍiṁ sokāvāsaṁ sikkhamānaṁ vuṭṭhāpentiyā pācittiyaṁ kattha paññattanti?


pli: Thullanandā bhikkhunī purisasaṁsaṭṭhaṁ kumārakasaṁsaṭṭhaṁ caṇḍiṁ sokāvāsaṁ sikkhamānaṁ vuṭṭhāpesi, tasmiṁ vatthusmiṁ.


pli: Mātāpitūhi vā sāmikena vā ananuññātaṁ sikkhamānaṁ vuṭṭhāpentiyā pācittiyaṁ kattha paññattanti?


pli: Sāvatthiyaṁ paññattaṁ.


pli: Kaṁ ārabbhāti?


pli: Thullanandā bhikkhunī mātāpitūhipi sāmikenāpi ananuññātaṁ sikkhamānaṁ vuṭṭhāpesi, tasmiṁ vatthusmiṁ.


pli: Channaṁ āpattisamuṭṭhānānaṁ catūhi samuṭṭhānehi samuṭṭhāti—


pli: siyā vācato samuṭṭhāti, na kāyato na cittato;


pli: siyā kāyato ca vācato ca samuṭṭhāti, na cittato;


pli: siyā vācato ca cittato ca samuṭṭhāti, na kāyato;


pli: siyā kāyato ca vācato ca cittato ca samuṭṭhāti …pe….


pli: Pārivāsikachandadānena sikkhamānaṁ vuṭṭhāpentiyā pācittiyaṁ kattha paññattanti?


pli: Rājagahe paññattaṁ.


pli: Thullanandaṁ bhikkhuniṁ ārabbha.


pli: Kismiṁ vatthusminti?


pli: Thullanandā bhikkhunī pārivāsikachandadānena sikkhamānaṁ vuṭṭhāpesi, tasmiṁ vatthusmiṁ.


pli: Ekā paññatti.


pli: Channaṁ āpattisamuṭṭhānānaṁ tīhi samuṭṭhānehi samuṭṭhāti …pe….


pli: Anuvassaṁ vuṭṭhāpentiyā pācittiyaṁ kattha paññattanti?


pli: Sambahulā bhikkhuniyo ārabbha.


pli: Sambahulā bhikkhuniyo anuvassaṁ vuṭṭhāpesuṁ, tasmiṁ vatthusmiṁ.


pli: Ekaṁ vassaṁ dve vuṭṭhāpentiyā pācittiyaṁ kattha paññattanti?


pli: Sāvatthiyaṁ paññattaṁ.


pli: Kaṁ ārabbhāti?


pli: Sambahulā bhikkhuniyo ekaṁ vassaṁ dve vuṭṭhāpesuṁ, tasmiṁ vatthusmiṁ.


pli: Kumāribhūtavaggo aṭṭhamo.


pli: 4.9. Chattupāhanavagga


pli: Chattupāhanaṁ dhārentiyā pācittiyaṁ kattha paññattanti?


pli: Chabbaggiyā bhikkhuniyo ārabbha.


pli: Chabbaggiyā bhikkhuniyo chattupāhanaṁ dhāresuṁ, tasmiṁ vatthusmiṁ.


pli: Ekā paññatti, ekā anupaññatti.


pli: Channaṁ āpattisamuṭṭhānānaṁ dvīhi samuṭṭhānehi samuṭṭhāti—


pli: eḷakalomake …pe….


pli: Yānena yāyantiyā pācittiyaṁ kattha paññattanti?


pli: Kismiṁ vatthusminti?


pli: Chabbaggiyā bhikkhuniyo yānena yāyiṁsu, tasmiṁ vatthusmiṁ.


pli: Saṅghāṇiṁ dhārentiyā pācittiyaṁ kattha paññattanti?


pli: Aññataraṁ bhikkhuniṁ ārabbha.


pli: Aññatarā bhikkhunī saṅghāṇiṁ dhāresi, tasmiṁ vatthusmiṁ.


pli: Ekā paññatti.


pli: Itthālaṅkāraṁ dhārentiyā pācittiyaṁ kattha paññattanti?


pli: Sāvatthiyaṁ paññattaṁ.


pli: Kaṁ ārabbhāti?


pli: Chabbaggiyā bhikkhuniyo itthālaṅkāraṁ dhāresuṁ, tasmiṁ vatthusmiṁ.


pli: Gandhavaṇṇakena nahāyantiyā pācittiyaṁ kattha paññattanti?


pli: Chabbaggiyā bhikkhuniyo ārabbha.


pli: Chabbaggiyā bhikkhuniyo gandhavaṇṇakena nahāyiṁsu, tasmiṁ vatthusmiṁ.


pli: Vāsitakena piññākena nahāyantiyā pācittiyaṁ kattha paññattanti?


pli: Chabbaggiyā bhikkhuniyo vāsitakena piññākena nahāyiṁsu, tasmiṁ vatthusmiṁ.


pli: Channaṁ āpattisamuṭṭhānānaṁ dvīhi samuṭṭhānehi samuṭṭhāti—


pli: eḷakalomake …pe….


pli: Bhikkhuniyā ummaddāpentiyā parimaddāpentiyā pācittiyaṁ kattha paññattanti?


pli: Sambahulā bhikkhuniyo ārabbha.


pli: Kismiṁ vatthusminti?


pli: Sambahulā bhikkhuniyo bhikkhuniyā ummaddāpesuṁ parimaddāpesuṁ, tasmiṁ vatthusmiṁ.


pli: Sikkhamānāya ummaddāpentiyā parimaddāpentiyā pācittiyaṁ kattha paññattanti?


pli: Sambahulā bhikkhuniyo sikkhamānāya ummaddāpesuṁ parimaddāpesuṁ, tasmiṁ vatthusmiṁ.


pli: Ekā paññatti.


pli: Sāmaṇeriyā ummaddāpentiyā parimaddāpentiyā pācittiyaṁ kattha paññattanti?


pli: Sāvatthiyaṁ paññattaṁ.


pli: Kaṁ ārabbhāti?


pli: Sambahulā bhikkhuniyo sāmaṇeriyā ummaddāpesuṁ parimaddāpesuṁ, tasmiṁ vatthusmiṁ.


pli: Gihiniyā ummaddāpentiyā parimaddāpentiyā pācittiyaṁ kattha paññattanti?


pli: Sambahulā bhikkhuniyo gihiniyā ummaddāpesuṁ parimaddāpesuṁ, tasmiṁ vatthusmiṁ.


pli: Bhikkhussa purato anāpucchā āsane nisīdantiyā pācittiyaṁ kattha paññattanti?


pli: Sambahulā bhikkhuniyo bhikkhussa purato anāpucchā āsane nisīdiṁsu, tasmiṁ vatthusmiṁ.


pli: Channaṁ āpattisamuṭṭhānānaṁ dvīhi samuṭṭhānehi samuṭṭhāti—


pli: kathinake …pe….


pli: Anokāsakataṁ bhikkhuṁ pañhaṁ pucchantiyā pācittiyaṁ kattha paññattanti?


pli: Sambahulā bhikkhuniyo ārabbha.


pli: Kismiṁ vatthusminti?


pli: Sambahulā bhikkhuniyo anokāsakataṁ bhikkhuṁ pañhaṁ pucchiṁsu, tasmiṁ vatthusmiṁ.


pli: padasodhamme …pe….


pli: Asaṅkaccikāya gāmaṁ pavisantiyā pācittiyaṁ kattha paññattanti?


pli: Aññataraṁ bhikkhuniṁ ārabbha.


pli: Aññatarā bhikkhunī asaṅkaccikā gāmaṁ pāvisi, tasmiṁ vatthusmiṁ.


pli: Ekā paññatti.


pli: siyā kāyato samuṭṭhāti, na vācato na cittato;


pli: siyā kāyato ca cittato ca samuṭṭhāti, na vācato …pe….


pli: Chattupāhanavaggo navamo.


pli: Navavaggakhuddakā niṭṭhitā.


pli: Tassuddānaṁ


pli: Lasuṇaṁ saṁhare lomaṁ,


pli: talamaṭṭhañca suddhikaṁ;


pli: Bhuñjantāmakadhaññānaṁ,


pli: dve vighāsena dassanā.


pli: Andhakāre paṭicchanne,


pli: ajjhokāse rathikāya ca;


pli: Pure pacchā vikāle ca,


pli: duggahi niraye vadhi.


pli: Naggodakā visibbetvā,


pli: pañcāhikaṁ saṅkamanīyaṁ;


pli: Gaṇaṁ vibhaṅgasamaṇaṁ,


pli: dubbalaṁ kathinena ca.


pli: Ekamañcattharaṇena,


pli: sañcicca sahajīvinī;


pli: Datvā saṁsaṭṭhaanto ca,


pli: tirovassaṁ na pakkame.


pli: Rājā āsandi suttañca,


pli: gihi vūpasamena ca;


pli: Dade cīvarāvasathaṁ,


pli: pariyāpuṇañca vācaye.


pli: Ārāmakkosacaṇḍī ca,


pli: bhuñjeyya kulamaccharī;


pli: Vāse pavāraṇovādaṁ,


pli: dve dhammā pasākhena ca.


pli: Gabbhī pāyantī cha dhamme,


pli: asammatūnadvādasa;


pli: Paripuṇṇañca saṅghena,


pli: saha vuṭṭhā cha pañca ca.


pli: Kumārī dve ca saṅghena,


pli: dvādasa sammatena ca;


pli: Alaṁ sace ca dvevassaṁ,


pli: saṁsaṭṭhā sāmikena ca.


pli: Pārivāsikānuvassaṁ,


pli: duve vuṭṭhāpanena ca;


pli: Chattayānena saṅghāṇi,


pli: itthālaṅkāravaṇṇake.


pli: Piññākabhikkhunī ceva,


pli: sikkhā ca sāmaṇerikā;


pli: Gihi bhikkhussa purato,


pli: anokāsaṁ saṅkaccikāti.


pli: Tesaṁ vaggānaṁ uddānaṁ


pli: Lasuṇandhakārā nhānā,


pli: tuvaṭṭā cittagārakā;


pli: Ārāmaṁ gabbhinī ceva,


pli: kumārī chattupāhanāti.


pli: 5. Pāṭidesanīyakaṇḍa


pli: Sappiṁ viññāpetvā bhuñjantiyā pāṭidesanīyaṁ kattha paññattanti?


pli: Sāvatthiyaṁ paññattaṁ.


pli: Kaṁ ārabbhāti?


pli: Chabbaggiyā bhikkhuniyo ārabbha.


pli: Kismiṁ vatthusminti?


pli: Chabbaggiyā bhikkhuniyo sappiṁ viññāpetvā bhuñjiṁsu, tasmiṁ vatthusmiṁ.


pli: Ekā paññatti, ekā anupaññatti.


pli: Channaṁ āpattisamuṭṭhānānaṁ catūhi samuṭṭhānehi samuṭṭhāti …pe….


pli: Telaṁ viññāpetvā bhuñjantiyā pāṭidesanīyaṁ kattha paññattanti?


pli: Chabbaggiyā bhikkhuniyo telaṁ viññāpetvā bhuñjiṁsu, tasmiṁ vatthusmiṁ.


pli: Madhuṁ viññāpetvā bhuñjantiyā pāṭidesanīyaṁ kattha paññattanti?


pli: Chabbaggiyā bhikkhuniyo madhuṁ viññāpetvā bhuñjiṁsu, tasmiṁ vatthusmiṁ.


pli: Phāṇitaṁ viññāpetvā bhuñjantiyā pāṭidesanīyaṁ kattha paññattanti?


pli: Chabbaggiyā bhikkhuniyo phāṇitaṁ viññāpetvā bhuñjiṁsu, tasmiṁ vatthusmiṁ.


pli: Macchaṁ viññāpetvā bhuñjantiyā pāṭidesanīyaṁ kattha paññattanti?


pli: Chabbaggiyā bhikkhuniyo macchaṁ viññāpetvā bhuñjiṁsu, tasmiṁ vatthusmiṁ.


pli: Maṁsaṁ viññāpetvā bhuñjantiyā pāṭidesanīyaṁ kattha paññattanti?


pli: Chabbaggiyā bhikkhuniyo maṁsaṁ viññāpetvā bhuñjiṁsu, tasmiṁ vatthusmiṁ.


pli: Khīraṁ viññāpetvā bhuñjantiyā pāṭidesanīyaṁ kattha paññattanti?


pli: Sāvatthiyaṁ paññattaṁ.


pli: Kaṁ ārabbhāti?


pli: Chabbaggiyā bhikkhuniyo ārabbha.


pli: Kismiṁ vatthusminti?


pli: Chabbaggiyā bhikkhuniyo khīraṁ viññāpetvā bhuñjiṁsu, tasmiṁ vatthusmiṁ.


pli: Ekā paññatti, ekā anupaññatti.


pli: Channaṁ āpattisamuṭṭhānānaṁ catūhi samuṭṭhānehi samuṭṭhāti …pe….


pli: Dadhiṁ viññāpetvā bhuñjantiyā pāṭidesanīyaṁ kattha paññattanti?


pli: Chabbaggiyā bhikkhuniyo dadhiṁ viññāpetvā bhuñjiṁsu, tasmiṁ vatthusmiṁ.


pli: Channaṁ āpattisamuṭṭhānānaṁ catūhi samuṭṭhānehi samuṭṭhāti—


pli: siyā kāyato samuṭṭhāti, na vācato na cittato;


pli: siyā kāyato ca vācato ca samuṭṭhāti, na cittato;


pli: siyā kāyato ca cittato ca samuṭṭhāti, na vācato;


pli: siyā kāyato ca vācato ca cittato ca samuṭṭhāti …pe….


pli: Aṭṭha pāṭidesanīyā niṭṭhitā.


pli: Tassuddānaṁ


pli: Sappiṁ telaṁ madhuñceva,


pli: phāṇitaṁ macchameva ca;


pli: Maṁsaṁ khīraṁ dadhiñcāpi,


pli: viññāpetvāna bhikkhunī;


pli: Pāṭidesanīyā aṭṭha,


pli: sayaṁ buddhena desitāti.


pli: Ye sikkhāpadā bhikkhuvibhaṅge vitthāritā te saṅkhittā bhikkhunivibhaṅge.


pli: Katthapaññattivāro niṭṭhito paṭhamo.


pli: Bhikkhunivibhaṅga


pli: Dutiyabhāga


pli: 2.10 Katāpattivāra


pli: 1. Pārājikakaṇḍa


pli: Kāyasaṁsaggaṁ sādiyanapaccayā kati āpattiyo āpajjati?


pli: Kāyasaṁsaggaṁ sādiyanapaccayā pañca āpattiyo āpajjati.


pli: Avassutā bhikkhunī avassutassa purisapuggalassa adhakkhakaṁ ubbhajāṇumaṇḍalaṁ gahaṇaṁ sādiyati, āpatti pārājikassa;


pli: bhikkhu kāyena kāyaṁ āmasati, āpatti saṅghādisesassa;


pli: kāyena kāyapaṭibaddhaṁ āmasati, āpatti thullaccayassa;


pli: kāyapaṭibaddhena kāyapaṭibaddhaṁ āmasati, āpatti dukkaṭassa;


pli: aṅgulipatodake pācittiyaṁ—


pli: kāyasaṁsaggaṁ sādiyanapaccayā imā pañca āpattiyo āpajjati.


pli: Vajjappaṭicchādanapaccayā kati āpattiyo āpajjati?


pli: Vajjappaṭicchādanapaccayā catasso āpattiyo āpajjati.


pli: Bhikkhunī jānaṁ pārājikaṁ dhammaṁ paṭicchādeti, āpatti pārājikassa;


pli: vematikā paṭicchādeti, āpatti thullaccayassa;


pli: bhikkhu saṅghādisesaṁ paṭicchādeti, āpatti pācittiyassa;


pli: ācāravipattiṁ paṭicchādeti, āpatti dukkaṭassa—


pli: vajjappaṭicchādanapaccayā imā catasso āpattiyo āpajjati.


pli: Yāvatatiyaṁ samanubhāsanāya na paṭinissajjanapaccayā kati āpattiyo āpajjati?


pli: Yāvatatiyaṁ samanubhāsanāya na paṭinissajjanapaccayā pañca āpattiyo āpajjati.


pli: Ukkhittānuvattikā bhikkhunī yāvatatiyaṁ samanubhāsanāya na paṭinissajjati, ñattiyā dukkaṭaṁ;


pli: dvīhi kammavācāhi thullaccayā;


pli: kammavācāpariyosāne āpatti pārājikassa;


pli: bhedakānuvattikā bhikkhunī yāvatatiyaṁ samanubhāsanāya na paṭinissajjati, āpatti saṅghādisesassa;


pli: pāpikāya diṭṭhiyā yāvatatiyaṁ samanubhāsanāya na paṭinissajjati, āpatti pācittiyassa—


pli: yāvatatiyaṁ samanubhāsanāya na paṭinissajjanapaccayā imā pañca āpattiyo āpajjati.


pli: Aṭṭhamaṁ vatthuṁ paripūraṇapaccayā kati āpattiyo āpajjati?


pli: Aṭṭhamaṁ vatthuṁ paripūraṇapaccayā tisso āpattiyo āpajjati.


pli: Purisena—“itthannāmaṁ okāsaṁ āgacchā”ti vuttā gacchati, āpatti dukkaṭassa;


pli: purisassa hatthapāsaṁ okkantamatte āpatti thullaccayassa;


pli: aṭṭhamaṁ vatthuṁ paripūreti, āpatti pārājikassa—


pli: aṭṭhamaṁ vatthuṁ paripūraṇapaccayā imā tisso āpattiyo āpajjati.


pli: Pārājikā niṭṭhitā.


pli: 2. Saṅghādisesakaṇḍādi


pli: Ussayavādikā bhikkhunī aḍḍaṁ karaṇapaccayā tisso āpattiyo āpajjati.


pli: Ekassa āroceti, āpatti dukkaṭassa;


pli: dutiyassa āroceti, āpatti thullaccayassa;


pli: aḍḍapariyosāne āpatti saṅghādisesassa.


pli: Coriṁ vuṭṭhāpanapaccayā tisso āpattiyo āpajjati.


pli: Ñattiyā dukkaṭaṁ;


pli: dvīhi kammavācāhi thullaccayā;


pli: Ekā gāmantaraṁ gamanapaccayā tisso āpattiyo āpajjati.


pli: Gacchati, āpatti dukkaṭassa;


pli: paṭhamaṁ pādaṁ parikkhepaṁ atikkāmeti, āpatti thullaccayassa;


pli: dutiyaṁ pādaṁ atikkāmeti, āpatti saṅghādisesassa.


pli: Samaggena saṅghena ukkhittaṁ bhikkhuniṁ dhammena vinayena satthusāsanena anapaloketvā kārakasaṅghaṁ anaññāya gaṇassa chandaṁ osāraṇapaccayā tisso āpattiyo āpajjati.


pli: Avassutā bhikkhunī avassutassa purisapuggalassa hatthato khādanīyaṁ vā bhojanīyaṁ vā sahatthā paṭiggahetvā bhuñjanapaccayā tisso āpattiyo āpajjati.


pli: “Khādissāmi bhuñjissāmī”ti paṭiggaṇhāti, āpatti thullaccayassa;


pli: ajjhohāre ajjhohāre āpatti saṅghādisesassa;


pli: udakadantaponaṁ paṭiggaṇhāti, āpatti dukkaṭassa.


pli: “Kiṁ te, ayye, eso purisapuggalo karissati avassuto vā anavassuto vā, yato tvaṁ anavassutā. Iṅgha, ayye, yaṁ te eso purisapuggalo deti khādanīyaṁ vā bhojanīyaṁ vā taṁ tvaṁ sahatthā paṭiggahetvā khāda vā bhuñja vā”ti, uyyojanapaccayā tisso āpattiyo āpajjati.


pli: Tassā vacanena khādissāmi bhuñjissāmīti paṭiggaṇhāti, āpatti dukkaṭassa;


pli: ajjhohāre ajjhohāre āpatti thullaccayassa;


pli: Kupitā bhikkhunī yāvatatiyaṁ samanubhāsanāya na paṭinissajjanapaccayā tisso āpattiyo āpajjati.


pli: Kismiñcideva adhikaraṇe paccākatā bhikkhunī yāvatatiyaṁ samanubhāsanāya na paṭinissajjanapaccayā tisso āpattiyo āpajjati.


pli: Saṁsaṭṭhā bhikkhunī yāvatatiyaṁ samanubhāsanāya na paṭinissajjanapaccayā tisso āpattiyo āpajjati.


pli: Ñattiyā dukkaṭaṁ;


pli: dvīhi kammavācāhi thullaccayā;


pli: “Saṁsaṭṭhāva, ayye, tumhe viharatha, mā tumhe nānā viharitthā”ti uyyojentī yāvatatiyaṁ samanubhāsanāya na paṭinissajjanapaccayā tisso āpattiyo āpajjati.


pli: Dasa saṅghādisesā niṭṭhitā …pe… .


pli: (Yathā heṭṭhā tathā vitthāretabbā paccayameva nānākaraṇaṁ)


pli: Dadhiṁ viññāpetvā bhuñjanapaccayā kati āpattiyo āpajjati?


pli: Dadhiṁ viññāpetvā bhuñjanapaccayā dve āpattiyo āpajjati.


pli: Bhuñjissāmīti paṭiggaṇhāti, āpatti dukkaṭassa;


pli: ajjhohāre ajjhohāre āpatti pāṭidesanīyassa—


pli: dadhiṁ viññāpetvā bhuñjanapaccayā imā dve āpattiyo āpajjati.


pli: Katāpattivāro niṭṭhito dutiyo.


pli: Bhikkhunivibhaṅga


pli: Dutiyabhāga


pli: 2.10 Vipattivāra


pli: Kāyasaṁsaggaṁ sādiyanapaccayā āpattiyo catunnaṁ vipattīnaṁ kati vipattiyo bhajanti?


pli: Kāyasaṁsaggaṁ sādiyanapaccayā āpattiyo catunnaṁ vipattīnaṁ dve vipattiyo bhajanti—


pli: siyā sīlavipattiṁ, siyā ācāravipattiṁ …pe….


pli: Dadhiṁ viññāpetvā bhuñjanapaccayā āpattiyo catunnaṁ vipattīnaṁ kati vipattiyo bhajanti?


pli: Dadhiṁ viññāpetvā bhuñjanapaccayā āpattiyo catunnaṁ vipattīnaṁ ekaṁ vipattiṁ bhajanti—


pli: ācāravipattiṁ.


pli: Vipattivāro niṭṭhito tatiyo.


pli: 2.12 Saṅgahavāra


pli: Kāyasaṁsaggaṁ sādiyanapaccayā āpattiyo sattannaṁ āpattikkhandhānaṁ katihi āpattikkhandhehi saṅgahitā?


pli: Kāyasaṁsaggaṁ sādiyanapaccayā āpattiyo sattannaṁ āpattikkhandhānaṁ pañcahi āpattikkhandhehi saṅgahitā—


pli: siyā pārājikāpattikkhandhena, siyā saṅghādisesāpattikkhandhena, siyā thullaccayāpattikkhandhena, siyā pācittiyāpattikkhandhena, siyā dukkaṭāpattikkhandhena …pe….


pli: Dadhiṁ viññāpetvā bhuñjanapaccayā āpattiyo sattannaṁ āpattikkhandhānaṁ katihi āpattikkhandhehi saṅgahitā?


pli: Dadhiṁ viññāpetvā bhuñjanapaccayā āpattiyo sattannaṁ āpattikkhandhānaṁ dvīhi āpattikkhandhehi saṅgahitā—


pli: siyā pāṭidesanīyāpattikkhandhena, siyā dukkaṭāpattikkhandhena.


pli: Saṅgahavāro niṭṭhito catuttho.


pli: Bhikkhunivibhaṅga


pli: Dutiyabhāga


pli: 2.13 Samuṭṭhānavāra


pli: Kāyasaṁsaggaṁ sādiyanapaccayā āpattiyo channaṁ āpattisamuṭṭhānānaṁ katihi samuṭṭhānehi samuṭṭhanti?


pli: Kāyasaṁsaggaṁ sādiyanapaccayā āpattiyo channaṁ āpattisamuṭṭhānānaṁ ekena samuṭṭhānena samuṭṭhanti—


pli: kāyato ca cittato ca samuṭṭhanti, na vācato …pe….


pli: Dadhiṁ viññāpetvā bhuñjanapaccayā āpattiyo channaṁ āpattisamuṭṭhānānaṁ katihi samuṭṭhānehi samuṭṭhanti?


pli: Dadhiṁ viññāpetvā bhuñjanapaccayā āpattiyo channaṁ āpattisamuṭṭhānānaṁ catūhi samuṭṭhānehi samuṭṭhanti—


pli: siyā kāyato samuṭṭhanti, na vācato na cittato;


pli: siyā kāyato ca vācato ca samuṭṭhanti, na cittato;


pli: siyā kāyato ca cittato ca samuṭṭhanti, na vācato;


pli: siyā kāyato ca vācato ca cittato ca samuṭṭhanti.


pli: Samuṭṭhānavāro niṭṭhito pañcamo.


pli: 2.14 Adhikaraṇavāra


pli: Kāyasaṁsaggaṁ sādiyanapaccayā āpattiyo catunnaṁ adhikaraṇānaṁ katamaṁ adhikaraṇaṁ?


pli: Kāyasaṁsaggaṁ sādiyanapaccayā āpattiyo catunnaṁ adhikaraṇānaṁ, āpattādhikaraṇaṁ …pe….


pli: Dadhiṁ viññāpetvā bhuñjanapaccayā āpattiyo catunnaṁ adhikaraṇānaṁ katamaṁ adhikaraṇaṁ?


pli: Dadhiṁ viññāpetvā bhuñjanapaccayā āpattiyo catunnaṁ adhikaraṇānaṁ—āpattādhikaraṇaṁ.


pli: Adhikaraṇavāro niṭṭhito chaṭṭho.


pli: Bhikkhunivibhaṅga


pli: Dutiyabhāga


pli: 2.15 Samathavāra


pli: Kāyasaṁsaggaṁ sādiyanapaccayā āpattiyo sattannaṁ samathānaṁ katihi samathehi sammanti?


pli: Kāyasaṁsaggaṁ sādiyanapaccayā āpattiyo sattannaṁ samathānaṁ tīhi samathehi sammanti—


pli: siyā sammukhāvinayena ca paṭiññātakaraṇena ca, siyā sammukhāvinayena ca tiṇavatthārakena ca …pe….


pli: Dadhiṁ viññāpetvā bhuñjanapaccayā āpattiyo sattannaṁ samathānaṁ katihi samathehi sammanti?


pli: Dadhiṁ viññāpetvā bhuñjanapaccayā āpattiyo sattannaṁ samathānaṁ tīhi samathehi sammanti—


pli: siyā sammukhāvinayena ca paṭiññātakaraṇena ca, siyā sammukhāvinayena ca tiṇavatthārakena ca.


pli: Samathavāro niṭṭhito sattamo.


pli: 2.16 Samuccayavāra


pli: Kāyasaṁsaggaṁ sādiyanapaccayā kati āpattiyo āpajjati?


pli: Kāyasaṁsaggaṁ sādiyanapaccayā pañca āpattiyo āpajjati.


pli: Avassutā bhikkhunī avassutassa purisapuggalassa adhakkhakaṁ ubbhajāṇumaṇḍalaṁ gahaṇaṁ sādiyati, āpatti pārājikassa;


pli: bhikkhu kāyena kāyaṁ āmasati, āpatti saṅghādisesassa;


pli: kāyena kāyapaṭibaddhaṁ āmasati, āpatti thullaccayassa;


pli: kāyapaṭibaddhena kāyapaṭibaddhaṁ āmasati, āpatti dukkaṭassa;


pli: aṅgulipatodake pācittiyaṁ—


pli: kāyasaṁsaggaṁ sādiyanapaccayā imā pañca āpattiyo āpajjati.


pli: Tā āpattiyo catunnaṁ vipattīnaṁ kati vipattiyo bhajanti?


pli: Sattannaṁ āpattikkhandhānaṁ katihi āpattikkhandhehi saṅgahitā?


pli: Channaṁ āpattisamuṭṭhānānaṁ katihi samuṭṭhānehi samuṭṭhanti?


pli: Catunnaṁ adhikaraṇānaṁ katamaṁ adhikaraṇaṁ?


pli: Sattannaṁ samathānaṁ katihi samathehi sammanti?


pli: Tā āpattiyo catunnaṁ vipattīnaṁ dve vipattiyo bhajanti—


pli: siyā sīlavipattiṁ, siyā ācāravipattiṁ.


pli: Sattannaṁ āpattikkhandhānaṁ pañcahi āpattikkhandhehi saṅgahitā—


pli: siyā pārājikāpattikkhandhena, siyā saṅghādisesāpattikkhandhena, siyā thullaccayāpattikkhandhena, siyā pācittiyāpattikkhandhena, siyā dukkaṭāpattikkhandhena.


pli: Channaṁ āpattisamuṭṭhānānaṁ ekena samuṭṭhānena samuṭṭhanti—


pli: kāyato ca cittato ca samuṭṭhanti, na vācato.


pli: Sattannaṁ samathānaṁ tīhi samathehi sammanti—


pli: siyā sammukhāvinayena ca paṭiññātakaraṇena ca, siyā sammukhāvinayena ca tiṇavatthārakena ca …pe….


pli: Dadhiṁ viññāpetvā bhuñjanapaccayā kati āpattiyo āpajjati?


pli: Dadhiṁ viññāpetvā bhuñjanapaccayā dve āpattiyo āpajjati.


pli: “Bhuñjissāmī”ti paṭiggaṇhāti, āpatti dukkaṭassa;


pli: ajjhohāre ajjhohāre āpatti pāṭidesanīyassa—


pli: dadhiṁ viññāpetvā bhuñjanapaccayā imā dve āpattiyo āpajjati.


pli: Tā āpattiyo catunnaṁ vipattīnaṁ kati vipattiyo bhajanti?


pli: Sattannaṁ āpattikkhandhānaṁ katihi āpattikkhandhehi saṅgahitā?


pli: Channaṁ āpattisamuṭṭhānānaṁ katihi samuṭṭhānehi samuṭṭhanti?


pli: Catunnaṁ adhikaraṇānaṁ katamaṁ adhikaraṇaṁ?


pli: Sattannaṁ samathānaṁ katihi samathehi sammanti?


pli: Tā āpattiyo catunnaṁ vipattīnaṁ ekaṁ vipattiṁ bhajanti—


pli: ācāravipattiṁ.


pli: Sattannaṁ āpattikkhandhānaṁ dvīhi āpattikkhandhehi saṅgahitā—


pli: siyā pāṭidesanīyāpattikkhandhena, siyā dukkaṭāpattikkhandhena.


pli: Channaṁ āpattisamuṭṭhānānaṁ catūhi samuṭṭhānehi samuṭṭhanti—


pli: siyā kāyato samuṭṭhanti, na vācato na cittato;


pli: siyā kāyato ca vācato ca samuṭṭhanti, na cittato;


pli: siyā kāyato ca cittato ca samuṭṭhanti na vācato;


pli: siyā kāyato ca vācato ca cittato ca samuṭṭhanti.


pli: Sattannaṁ samathānaṁ tīhi samathehi sammanti—


pli: siyā sammukhāvinayena ca paṭiññātakaraṇena ca, siyā sammukhāvinayena ca tiṇavatthārakena cāti.


pli: Samuccayavāro niṭṭhito aṭṭhamo.


pli: Aṭṭha paccayavārā niṭṭhitā.


pli: Bhikkhunivibhaṅge soḷasa mahāvārā niṭṭhitā.


pli: Bhikkhunivibhaṅga


pli: Paṭhamabhāga


pli: 2.2 Katāpattivāra


pli: 1. Pārājikakaṇḍa


pli: Avassutā bhikkhunī avassutassa purisapuggalassa kāyasaṁsaggaṁ sādiyantī kati āpattiyo āpajjati?


pli: Avassutā bhikkhunī avassutassa purisapuggalassa kāyasaṁsaggaṁ sādiyantī tisso āpattiyo āpajjati.


pli: Adhakkhakaṁ ubbhajāṇumaṇḍalaṁ gahaṇaṁ sādiyati, āpatti pārājikassa;


pli: ubbhakkhakaṁ adhojāṇumaṇḍalaṁ gahaṇaṁ sādiyati, āpatti thullaccayassa;


pli: kāyapaṭibaddhaṁ gahaṇaṁ sādiyati, āpatti dukkaṭassa—


pli: avassutā bhikkhunī avassutassa purisapuggalassa kāyasaṁsaggaṁ sādiyantī imā tisso āpattiyo āpajjati.


pli: Vajjappaṭicchādikā bhikkhunī vajjaṁ paṭicchādentī kati āpattiyo āpajjati?


pli: Vajjappaṭicchādikā bhikkhunī vajjaṁ paṭicchādentī tisso āpattiyo āpajjati.


pli: Jānaṁ pārājikaṁ dhammaṁ paṭicchādeti, āpatti pārājikassa;


pli: vematikā paṭicchādeti, āpatti thullaccayassa;


pli: ācāravipattiṁ paṭicchādeti, āpatti dukkaṭassa—


pli: vajjappaṭicchādikā bhikkhunī vajjaṁ paṭicchādentī imā tisso āpattiyo āpajjati.


pli: Ukkhittānuvattikā bhikkhunī yāvatatiyaṁ samanubhāsanāya na paṭinissajjantī kati āpattiyo āpajjati?


pli: Ukkhittānuvattikā bhikkhunī yāvatatiyaṁ samanubhāsanāya na paṭinissajjantī tisso āpattiyo āpajjati.


pli: Ñattiyā dukkaṭaṁ;


pli: dvīhi kammavācāhi thullaccayā;


pli: kammavācāpariyosāne āpatti pārājikassa—


pli: ukkhittānuvattikā bhikkhunī yāvatatiyaṁ samanubhāsanāya na paṭinissajjantī imā tisso āpattiyo āpajjati.


pli: Aṭṭhamaṁ vatthuṁ paripūrentī kati āpattiyo āpajjati?


pli: Aṭṭhamaṁ vatthuṁ paripūrentī tisso āpattiyo āpajjati.


pli: Purisena—“itthannāmaṁ okāsaṁ āgacchā”ti vuttā gacchati, āpatti dukkaṭassa;


pli: purisassa hatthapāsaṁ okkantamatte āpatti thullaccayassa;


pli: aṭṭhamaṁ vatthuṁ paripūreti, āpatti pārājikassa—


pli: aṭṭhamaṁ vatthuṁ paripūrentī imā tisso āpattiyo āpajjati.


pli: Pārājikā niṭṭhitā.


pli: 2. Saṅghādisesakaṇḍa


pli: Ussayavādikā bhikkhunī aḍḍaṁ karontī tisso āpattiyo āpajjati.


pli: Ekassa āroceti, āpatti dukkaṭassa;


pli: dutiyassa āroceti, āpatti thullaccayassa;


pli: aḍḍapariyosāne āpatti saṅghādisesassa.


pli: Coriṁ vuṭṭhāpentī tisso āpattiyo āpajjati.


pli: Ñattiyā dukkaṭaṁ;


pli: dvīhi kammavācāhi thullaccayā;


pli: Ekā gāmantaraṁ gacchantī tisso āpattiyo āpajjati.


pli: Gacchati, āpatti dukkaṭassa;


pli: paṭhamaṁ pādaṁ parikkhepaṁ atikkāmeti, āpatti thullaccayassa;


pli: dutiyaṁ pādaṁ atikkāmeti, āpatti saṅghādisesassa.


pli: Samaggena saṅghena ukkhittaṁ bhikkhuniṁ dhammena vinayena satthusāsanena anapaloketvā kārakasaṅghaṁ anaññāya gaṇassa chandaṁ osārentī tisso āpattiyo āpajjati.


pli: Avassutā bhikkhunī avassutassa purisapuggalassa hatthato khādanīyaṁ vā bhojanīyaṁ vā sahatthā paṭiggahetvā bhuñjantī tisso āpattiyo āpajjati.


pli: “Khādissāmi bhuñjissāmī”ti paṭiggaṇhāti, āpatti thullaccayassa;


pli: ajjhohāre ajjhohāre āpatti saṅghādisesassa;


pli: udakadantaponaṁ paṭiggaṇhāti, āpatti dukkaṭassa.


pli: “Kiṁ te, ayye, eso purisapuggalo karissati avassuto vā anavassuto vā, yato tvaṁ anavassutā. Iṅgha, ayye, yaṁ te eso purisapuggalo deti khādanīyaṁ vā bhojanīyaṁ vā, taṁ tvaṁ sahatthā paṭiggahetvā khāda vā bhuñja vā”ti uyyojentī tisso āpattiyo āpajjati.


pli: Tassā vacanena khādissāmi bhuñjissāmīti paṭiggaṇhāti, āpatti dukkaṭassa;


pli: ajjhohāre ajjhohāre āpatti thullaccayassa;


pli: Kupitā bhikkhunī yāvatatiyaṁ samanubhāsanāya na paṭinissajjantī tisso āpattiyo āpajjati.


pli: Kismiñcideva adhikaraṇe paccākatā bhikkhunī yāvatatiyaṁ samanubhāsanāya na paṭinissajjantī tisso āpattiyo āpajjati.


pli: Saṁsaṭṭhā bhikkhuniyo yāvatatiyaṁ samanubhāsanāya na paṭinissajjantiyo tisso āpattiyo āpajjanti.


pli: Ñattiyā dukkaṭaṁ;


pli: dvīhi kammavācāhi thullaccayā;


pli: “Saṁsaṭṭhāva, ayye, tumhe viharatha. Mā tumhe nānā viharitthā”ti uyyojentī yāvatatiyaṁ samanubhāsanāya na paṭinissajjantī tisso āpattiyo āpajjati.


pli: Saṅghādisesā niṭṭhitā.


pli: 3. Nissaggiyakaṇḍa


pli: Pattasannicayaṁ karontī ekaṁ āpattiṁ āpajjati.


pli: Nissaggiyaṁ pācittiyaṁ.


pli: Akālacīvaraṁ “kālacīvaran”ti adhiṭṭhahitvā bhājāpentī dve āpattiyo āpajjati.


pli: Bhājāpeti, payoge dukkaṭaṁ;


pli: bhājāpite nissaggiyaṁ pācittiyaṁ.


pli: Bhikkhuniyā saddhiṁ cīvaraṁ parivattetvā acchindantī dve āpattiyo āpajjati.


pli: Acchindati, payoge dukkaṭaṁ;


pli: acchinne nissaggiyaṁ pācittiyaṁ.


pli: Aññaṁ viññāpetvā aññaṁ viññāpentī dve āpattiyo āpajjati.


pli: Viññāpeti, payoge dukkaṭaṁ;


pli: viññāpite nissaggiyaṁ pācittiyaṁ.


pli: Aññaṁ cetāpetvā aññaṁ cetāpentī dve āpattiyo āpajjati.


pli: Cetāpeti, payoge dukkaṭaṁ;


pli: cetāpite nissaggiyaṁ pācittiyaṁ.


pli: Aññadatthikena parikkhārena aññuddisikena saṅghikena aññaṁ cetāpentī dve āpattiyo āpajjati.


pli: Aññadatthikena parikkhārena aññuddisikena saṅghikena saṁyācikena aññaṁ cetāpentī dve āpattiyo āpajjati.


pli: Aññadatthikena parikkhārena aññuddisikena mahājanikena aññaṁ cetāpentī dve āpattiyo āpajjati.


pli: Aññadatthikena parikkhārena aññuddisikena mahājanikena saṁyācikena aññaṁ cetāpentī dve āpattiyo āpajjati.


pli: Aññadatthikena parikkhārena aññuddisikena puggalikena saṁyācikena aññaṁ cetāpentī dve āpattiyo āpajjati.


pli: Atirekacatukkaṁsaparamaṁ garupāvuraṇaṁ cetāpentī dve āpattiyo āpajjati.


pli: Atirekaaḍḍhateyyakaṁsaparamaṁ lahupāvuraṇaṁ cetāpentī dve āpattiyo āpajjati.


pli: Nissaggiyā pācittiyā niṭṭhitā.


pli: 4. Pācittiyakaṇḍa


pli: 4.1. Lasuṇavagga


pli: Lasuṇaṁ khādantī dve āpattiyo āpajjati.


pli: Khādissāmīti paṭiggaṇhāti, āpatti dukkaṭassa;


pli: ajjhohāre ajjhohāre āpatti pācittiyassa.


pli: Sambādhe lomaṁ saṁharāpentī dve āpattiyo āpajjati.


pli: Saṁharāpeti, payoge dukkaṭaṁ;


pli: saṁharāpite āpatti pācittiyassa.


pli: Talaghātakaṁ karontī dve āpattiyo āpajjati.


pli: Karoti, payoge dukkaṭaṁ;


pli: kate āpatti pācittiyassa.


pli: Jatumaṭṭhakaṁ ādiyantī dve āpattiyo āpajjati.


pli: Ādiyati, payoge dukkaṭaṁ;


pli: ādinne āpatti pācittiyassa.


pli: Atirekadvaṅgulapabbaparamaṁ udakasuddhikaṁ ādiyantī dve āpattiyo āpajjati.


pli: Bhikkhussa bhuñjantassa pānīyena vā vidhūpanena vā upatiṭṭhantī dve āpattiyo āpajjati.


pli: Hatthapāse tiṭṭhati, āpatti pācittiyassa;


pli: hatthapāsaṁ vijahitvā tiṭṭhati, āpatti dukkaṭassa.


pli: Āmakadhaññaṁ viññāpetvā bhuñjantī dve āpattiyo āpajjati.


pli: “Bhuñjissāmī”ti paṭiggaṇhāti, āpatti dukkaṭassa;


pli: Uccāraṁ vā passāvaṁ vā saṅkāraṁ vā vighāsaṁ vā tirokuṭṭe vā tiropākāre vā chaḍḍentī dve āpattiyo āpajjati.


pli: Chaḍḍeti, payoge dukkaṭaṁ;


pli: chaḍḍite āpatti pācittiyassa.


pli: Uccāraṁ vā passāvaṁ vā saṅkāraṁ vā vighāsaṁ vā harite chaḍḍentī dve āpattiyo āpajjati.


pli: Naccaṁ vā gītaṁ vā vāditaṁ vā dassanāya gacchantī dve āpattiyo āpajjati.


pli: Gacchati, āpatti dukkaṭassa;


pli: yattha ṭhitā passati vā suṇāti vā, āpatti pācittiyassa.


pli: Lasuṇavaggo paṭhamo.


pli: 4.2. Rattandhakāravagga


pli: Rattandhakāre appadīpe purisena saddhiṁ ekenekā santiṭṭhantī dve āpattiyo āpajjati.


pli: Paṭicchanne okāse purisena saddhiṁ ekenekā santiṭṭhantī dve āpattiyo āpajjati.


pli: Ajjhokāse purisena saddhiṁ ekenekā santiṭṭhantī dve āpattiyo āpajjati.


pli: Rathikāya vā byūhe vā siṅghāṭake vā purisena saddhiṁ ekenekā santiṭṭhantī dve āpattiyo āpajjati.


pli: Hatthapāse tiṭṭhati, āpatti pācittiyassa;


pli: hatthapāsaṁ vijahitvā tiṭṭhati, āpatti dukkaṭassa.


pli: Purebhattaṁ kulāni upasaṅkamitvā āsane nisīditvā sāmike anāpucchā pakkamantī dve āpattiyo āpajjati.


pli: Paṭhamaṁ pādaṁ anovassakaṁ atikkāmeti, āpatti dukkaṭassa;


pli: dutiyaṁ pādaṁ atikkāmeti, āpatti pācittiyassa.


pli: Pacchābhattaṁ kulāni upasaṅkamitvā sāmike anāpucchā āsane nisīdantī dve āpattiyo āpajjati.


pli: Nisīdati, payoge dukkaṭaṁ;


pli: nisinne āpatti pācittiyassa.


pli: Vikāle kulāni upasaṅkamitvā sāmike anāpucchā seyyaṁ santharitvā vā santharāpetvā vā abhinisīdantī dve āpattiyo āpajjati.


pli: Abhinisīdati, payoge dukkaṭaṁ;


pli: abhinisinne āpatti pācittiyassa.


pli: Duggahitena dūpadhāritena paraṁ ujjhāpentī dve āpattiyo āpajjati.


pli: Ujjhāpeti, payoge dukkaṭaṁ;


pli: ujjhāpite āpatti pācittiyassa.


pli: Attānaṁ vā paraṁ vā nirayena vā brahmacariyena vā abhisapantī dve āpattiyo āpajjati.


pli: Abhisapati, payoge dukkaṭaṁ;


pli: abhisapite āpatti pācittiyassa.


pli: Attānaṁ vadhitvā vadhitvā rodantī dve āpattiyo āpajjati.


pli: Vadhati rodati, āpatti pācittiyassa;


pli: vadhati na rodati, āpatti dukkaṭassa.


pli: Rattandhakāravaggo dutiyo.


pli: 4.3. Nahānavagga


pli: Naggā nahāyantī dve āpattiyo āpajjati.


pli: Nahāyati, payoge dukkaṭaṁ;


pli: nahānapariyosāne āpatti pācittiyassa.


pli: Pamāṇātikkantaṁ udakasāṭikaṁ kārāpentī dve āpattiyo āpajjati.


pli: Kārāpeti, payoge dukkaṭaṁ;


pli: kārāpite, āpatti pācittiyassa.


pli: Bhikkhuniyā cīvaraṁ visibbetvā vā visibbāpetvā vā neva sibbentī na sibbāpanāya ussukkaṁ karontī ekaṁ āpattiṁ āpajjati.


pli: Pācittiyaṁ.


pli: Pañcāhikaṁ saṅghāṭicāraṁ atikkāmentī ekaṁ āpattiṁ āpajjati.


pli: Cīvarasaṅkamanīyaṁ dhārentī dve āpattiyo āpajjati.


pli: Dhāreti, payoge dukkaṭaṁ;


pli: dhārite, āpatti pācittiyassa.


pli: Gaṇassa cīvaralābhaṁ antarāyaṁ karontī dve āpattiyo āpajjati.


pli: Karoti, payoge dukkaṭaṁ;


pli: kate, āpatti pācittiyassa.


pli: Dhammikaṁ cīvaravibhaṅgaṁ paṭibāhantī dve āpattiyo āpajjati.


pli: Paṭibāhati, payoge dukkaṭaṁ;


pli: paṭibāhite, āpatti pācittiyassa.


pli: Agārikassa vā paribbājakassa vā paribbājikāya vā samaṇacīvaraṁ dentī dve āpattiyo āpajjati.


pli: Deti, payoge dukkaṭaṁ;


pli: dinne, āpatti pācittiyassa.


pli: Dubbalacīvarapaccāsāya cīvarakālasamayaṁ atikkāmentī dve āpattiyo āpajjati.


pli: Atikkāmeti, payoge dukkaṭaṁ;


pli: atikkāmite, āpatti pācittiyassa.


pli: Dhammikaṁ kathinuddhāraṁ paṭibāhantī dve āpattiyo āpajjati.


pli: Nahānavaggo tatiyo.


pli: 4.4. Tuvaṭṭavagga


pli: Dve bhikkhuniyo ekamañce tuvaṭṭentiyo dve āpattiyo āpajjanti.


pli: Nipajjanti, payoge dukkaṭaṁ;


pli: nipanne, āpatti pācittiyassa.


pli: Dve bhikkhuniyo ekattharaṇapāvuraṇā tuvaṭṭentiyo dve āpattiyo āpajjanti.


pli: Bhikkhuniyā sañcicca aphāsuṁ karontī dve āpattiyo āpajjati.


pli: Karoti, payoge dukkaṭaṁ;


pli: kate, āpatti pācittiyassa.


pli: Dukkhitaṁ sahajīviniṁ neva upaṭṭhentī na upaṭṭhāpanāya ussukkaṁ karontī ekaṁ āpattiṁ āpajjati.


pli: Pācittiyaṁ.


pli: Bhikkhuniyā upassayaṁ datvā kupitā anattamanā nikkaḍḍhantī dve āpattiyo āpajjati.


pli: Nikkaḍḍhati, payoge dukkaṭaṁ;


pli: nikkaḍḍhite, āpatti pācittiyassa.


pli: Saṁsaṭṭhā bhikkhunī yāvatatiyaṁ samanubhāsanāya na paṭinissajjantī dve āpattiyo āpajjati.


pli: Ñattiyā dukkaṭaṁ;


pli: Antoraṭṭhe sāsaṅkasammate sappaṭibhaye asatthikā cārikaṁ carantī dve āpattiyo āpajjati.


pli: Paṭipajjati, payoge dukkaṭaṁ;


pli: paṭipanne, āpatti pācittiyassa.


pli: Tiroraṭṭhe sāsaṅkasammate sappaṭibhaye asatthikā cārikaṁ carantī dve āpattiyo āpajjati.


pli: Antovassaṁ cārikaṁ carantī dve āpattiyo āpajjati.


pli: Vassaṁvuṭṭhā bhikkhunī cārikaṁ na pakkamantī ekaṁ āpattiṁ āpajjati.


pli: Tuvaṭṭavaggo catuttho.


pli: 4.5. Cittāgāravagga


pli: Rājāgāraṁ vā cittāgāraṁ vā ārāmaṁ vā uyyānaṁ vā pokkharaṇiṁ vā dassanāya gacchantī dve āpattiyo āpajjati.


pli: Gacchati, āpatti dukkaṭassa;


pli: yattha ṭhitā passati, āpatti pācittiyassa.


pli: Āsandiṁ vā pallaṅkaṁ vā paribhuñjantī dve āpattiyo āpajjati.


pli: Paribhuñjati, payoge dukkaṭaṁ;


pli: paribhutte, āpatti pācittiyassa.


pli: Suttaṁ kantantī dve āpattiyo āpajjati.


pli: Kantati, payoge dukkaṭaṁ;


pli: ujjavujjave, āpatti pācittiyassa.


pli: Gihiveyyāvaccaṁ karontī dve āpattiyo āpajjati.


pli: Karoti, payoge dukkaṭaṁ;


pli: kate, āpatti pācittiyassa.


pli: Bhikkhuniyā—“ehāyye, imaṁ adhikaraṇaṁ vūpasamehī”ti vuccamānā—“sādhū”ti paṭissuṇitvā neva vūpasamentī na vūpasamāya ussukkaṁ karontī ekaṁ āpattiṁ āpajjati.


pli: Pācittiyaṁ.


pli: Agārikassa vā paribbājakassa vā paribbājikāya vā sahatthā khādanīyaṁ vā bhojanīyaṁ vā dentī dve āpattiyo āpajjati.


pli: Deti, payoge dukkaṭaṁ;


pli: dinne, āpatti pācittiyassa.


pli: Āvasathacīvaraṁ anissajjitvā paribhuñjantī dve āpattiyo āpajjati.


pli: Āvasathaṁ anissajjitvā cārikaṁ pakkamantī dve āpattiyo āpajjati.


pli: Paṭhamaṁ pādaṁ parikkhepaṁ atikkāmeti, āpatti dukkaṭassa;


pli: dutiyaṁ pādaṁ atikkāmeti, āpatti pācittiyassa.


pli: Tiracchānavijjaṁ pariyāpuṇantī dve āpattiyo āpajjati.


pli: Pariyāpuṇāti, payoge dukkaṭaṁ;


pli: pade pade āpatti pācittiyassa.


pli: Tiracchānavijjaṁ vācentī dve āpattiyo āpajjati.


pli: Vāceti, payoge dukkaṭaṁ;


pli: Cittāgāravaggo pañcamo.


pli: 4.6. Ārāmavagga


pli: Jānaṁ sabhikkhukaṁ ārāmaṁ anāpucchā pavisantī dve āpattiyo āpajjati.


pli: Bhikkhuṁ akkosantī paribhāsantī dve āpattiyo āpajjati.


pli: Akkosati, payoge dukkaṭaṁ;


pli: akkosite, āpatti pācittiyassa.


pli: Caṇḍīkatā gaṇaṁ paribhāsantī dve āpattiyo āpajjati.


pli: Paribhāsati, payoge dukkaṭaṁ;


pli: paribhāsite, āpatti pācittiyassa.


pli: Nimantitā vā pavāritā vā khādanīyaṁ vā bhojanīyaṁ vā bhuñjantī dve āpattiyo āpajjati.


pli: “Khādissāmi bhuñjissāmī”ti paṭiggaṇhāti, āpatti dukkaṭassa;


pli: ajjhohāre ajjhohāre āpatti pācittiyassa.


pli: Kulaṁ maccharāyantī dve āpattiyo āpajjati.


pli: Maccharāyati, payoge dukkaṭaṁ;


pli: maccharite, āpatti pācittiyassa.


pli: Abhikkhuke āvāse vassaṁ vasantī dve āpattiyo āpajjati.


pli: “Vassaṁ vasissāmī”ti senāsanaṁ paññapeti pānīyaṁ paribhojanīyaṁ upaṭṭhapeti pariveṇaṁ sammajjati, āpatti dukkaṭassa;


pli: saha aruṇuggamanā āpatti pācittiyassa.


pli: Vassaṁvuṭṭhā bhikkhunī ubhatosaṅghe tīhi ṭhānehi na pavārentī ekaṁ āpattiṁ āpajjati.


pli: Pācittiyaṁ.


pli: Ovādāya vā saṁvāsāya vā na gacchantī ekaṁ āpattiṁ āpajjati.


pli: Uposathampi na pucchantī ovādampi na yācantī ekaṁ āpattiṁ āpajjati.


pli: Pasākhe jātaṁ gaṇḍaṁ vā rudhitaṁ vā anapaloketvā saṅghaṁ vā gaṇaṁ vā purisena saddhiṁ ekenekā bhedāpentī dve āpattiyo āpajjati.


pli: Bhedāpeti, payoge dukkaṭaṁ;


pli: bhinne, āpatti pācittiyassa.


pli: Ārāmavaggo chaṭṭho.


pli: 4.7. Gabbhinivagga


pli: Gabbhiniṁ vuṭṭhāpentī dve āpattiyo āpajjati.


pli: Vuṭṭhāpeti, payoge dukkaṭaṁ;


pli: vuṭṭhāpite, āpatti pācittiyassa.


pli: Pāyantiṁ vuṭṭhāpentī dve āpattiyo āpajjati.


pli: Dve vassāni chasu dhammesu asikkhitasikkhaṁ sikkhamānaṁ vuṭṭhāpentī dve āpattiyo āpajjati.


pli: Dve vassāni chasu dhammesu sikkhitasikkhaṁ sikkhamānaṁ saṅghena asammataṁ vuṭṭhāpentī dve āpattiyo āpajjati.


pli: Ūnadvādasavassaṁ gihigataṁ vuṭṭhāpentī dve āpattiyo āpajjati.


pli: Paripuṇṇadvādasavassaṁ gihigataṁ dve vassāni chasu dhammesu asikkhitasikkhaṁ vuṭṭhāpentī dve āpattiyo āpajjati.


pli: Paripuṇṇadvādasavassaṁ gihigataṁ dve vassāni chasu dhammesu sikkhitasikkhaṁ saṅghena asammataṁ vuṭṭhāpentī dve āpattiyo āpajjati.


pli: Sahajīviniṁ vuṭṭhāpetvā dve vassāni neva anuggaṇhantī nānuggaṇhāpentī ekaṁ āpattiṁ āpajjati.


pli: Pācittiyaṁ.


pli: Vuṭṭhāpitaṁ pavattiniṁ dve vassāni nānubandhantī ekaṁ āpattiṁ āpajjati.


pli: Sahajīviniṁ vuṭṭhāpetvā neva vūpakāsentī na vūpakāsāpentī ekaṁ āpattiṁ āpajjati.


pli: Gabbhinivaggo sattamo.


pli: 4.8. Kumāribhūtavagga


pli: Ūnavīsativassaṁ kumāribhūtaṁ vuṭṭhāpentī dve āpattiyo āpajjati.


pli: Paripuṇṇavīsativassaṁ kumāribhūtaṁ dve vassāni chasu dhammesu asikkhitasikkhaṁ vuṭṭhāpentī dve āpattiyo āpajjati.


pli: Paripuṇṇavīsativassaṁ kumāribhūtaṁ dve vassāni chasu dhammesu sikkhitasikkhaṁ saṅghena asammataṁ vuṭṭhāpentī dve āpattiyo āpajjati.


pli: Vuṭṭhāpeti, payoge dukkaṭaṁ;


pli: vuṭṭhāpite, āpatti pācittiyassa.


pli: Ūnadvādasavassā vuṭṭhāpentī dve āpattiyo āpajjati.


pli: Paripuṇṇadvādasavassā saṅghena asammatā vuṭṭhāpentī dve āpattiyo āpajjati.


pli: “Alaṁ tāva te, ayye, vuṭṭhāpitenā”ti vuccamānā “sādhū”ti paṭissuṇitvā pacchā khīyanadhammaṁ āpajjantī dve āpattiyo āpajjati.


pli: Khiyyati, payoge dukkaṭaṁ;


pli: khiyyite, āpatti pācittiyassa.


pli: Sikkhamānaṁ—“sace me tvaṁ, ayye, cīvaraṁ dassasi, evāhaṁ taṁ vuṭṭhāpessāmī”ti vatvā neva vuṭṭhāpentī na vuṭṭhāpanāya ussukkaṁ karontī ekaṁ āpattiṁ āpajjati.


pli: Sikkhamānaṁ—“sace maṁ tvaṁ, ayye, dve vassāni anubandhissasi, evāhaṁ taṁ vuṭṭhāpessāmī”ti vatvā neva vuṭṭhāpentī na vuṭṭhāpanāya ussukkaṁ karontī ekaṁ āpattiṁ āpajjati.


pli: Pācittiyaṁ.